
Presentació 


Com a nou rector de la Universitat Rovira i Virgili, em satisfà poder adreçar aquestes 
línies a les lectores i lectors d'aquest llibre que aplega els treballs de recerca de batxille- 
rat premiats pel Consell Social de la URV en els anys 2020 i 2021, Aquests premis, per 
moltes raons, tenen un valor singular per a la nostra universitat, 

En primer lloc, els centres de secundària de les nostres comarques són sense 
cap mena de dubte el principal viver de la URV, l'espai on es gesten les vocacions dels 
nostres estudiants en els diferents àmbits de coneixement. Conscients d'aquest paper 
fonamental, és la nostra voluntat no només donar continuitat als vincles entre els cen- 
tres d'ensenyament i la nostra universitat, sinó reforçar-los, per tal que hi puguin de- 
senvolupar el seu talent i posar-lo al servei del territori. La nostra aposta pel talent jove 
és ferma, perquè aporta noves idees i visions, contribueix a renovar la institució i en 
garanteix, per tant, el relleu generacional a mitjà termini. 

En segon lloc, em plau constatar la variada procedència dels guanyadors i gua- 
nyadores, com també la qualitat dels treballs presentats en les cinc grans àrees de co- 
neixement que inclouen els premis. Una de les riqueses de la URV és la seva presència 
arreu del Camp de Tarragona i les Terres de l'Ebre, de manera que verificar la partici- 
pació d'estudiants d'arreu és una molt bona notícia, perquè, sens dubte, contribuiran 
a estrènyer els lligams de la Universitat amb tot el nostre territori, Lampli ventall de 
temàtiques abordades, a més de posar en valor la transversalitat de la recerca, que abas- 
ta tots els àmbits científics, reforça el compromís amb l'entorn i amb els grans temes de 
l'agenda actual, un compromís que és compartit per la URV. 

En darrer lloc, el fet que els treballs premiats es duguessin a terme en un perí- 
ode marcat per la pandèmia és la millor mostra de la voluntat ferma de mirar sempre 
endavant i superar les incerteses, de les circumstàncies difícils també n'hem de treure 
aprenentatges. Per aquest motiu, vull agrair l'esforç de tot l'alumnat que ha participat 


Jordi Gavaldà (ed.) 


en aquesta convocatòria: l'estímul i la feina de suport i orientació dels tutors i tutores 
dels centres de secundària, i la col.laboració de totes les persones que han fet possible 
les edicions de 2020 i 2021 dels Premis del Consell Social de la URV, que ara prenen 
forma de llibre, 

Enhorabona a tothom. Us encoratjo a tirar endavant i fer realitat aquests pro- 


jectes a la nostra universitat, que és també la vostra. 


Josep PALLARÈS MARZAL 
Rector de la Universitat Rovira i Virgili 

Pròleg 


El Premi Consell Social de la URV a treballs de recerca de batxillerat vol reconèixer 
lexcel-lent tasca d'alumnes i professors de secundària, així com reforçar el vincle entre 
els centres d'ensenyament de secundària del Camp de Tarragona i de les Terres de 
l'Ebre i la Universitat Rovira i Virgili. 

Aquest és el vuitè llibre de la sèrie que recopila els treballs de recerca de batxi- 
llerat premiats pel Consell Social de la URV. La present edició es dedica als treballs 
premiats en els anys 2020 i 2021, que corresponen a la catorzena i quinzena convoca- 
tòria dels premis. 

Complirem també aquest any setze anys ininterromputs de convocatòries del 
Premi Consell Social de la URV a treballs de recerca de batxillerat. Lelevada partici- 
pació, quasi 150 treballs en les dues darreres convocatòries, i l'excel-lent qualitat dels 
treballs que s'hi presenten, ens encoratgen any rere any a mantenir i potenciar aquest 
premi. 

Repartits pel territori, el 5496 dels guanyadors pertanyen a la comarca del Tar- 
ragonès) el 2996, al Baix Camp i a l'Alt Camp: al Baix Ebre, la Ribera d'Ebre i la Terra 
Alta, el 496 a cada comarca. Les dones guanyadores són el 6896, i el 8096 dels centres on 
han estudiat els premiats són públics. 

Pel que fa als treballs de recerca recollits en aquest llibre (convocatòries 2020 i 
2021), cal remarcar que han estat elaborats en plena pandèmia, de la qual encara patim 
els efectes, i enmig d'una altra situació fa mesos impensable: la invasió d'un país per 
part d'un altre a les portes d'Europa. Els treballs presentats a la convocatòria de l'any 
2022, que estem rebent ara, seran encara més especials, ja que han estat condicionats 
per aquests greus fets. 

Joan Pedrerol Gallego, que va recuperar i potenciar aquests premis durant el seu 
mandat com a president del Consell Social, afirmava en el pròleg del setè llibre: 


Als alumnes que ara comenceu a fer el treball de recerca us volem engrescar perquè 
el presenteu i opteu als premis del Consell Social de la URV. També volem agrair als 


professors tutors la vostra orientació i acompanyament als alumnes perquè aprenguin 

a fer unes tasques de recerca excel-lents que determinaran una manera de treballar i de 


fer, i que els animeu a presentar-se a la propera convocatòria del premi. 


Ia totes aquelles persones que participeu indirectament en els treballs de recerca, us vo- 
lem animar a fer-ho encara amb més força: familiars, amics, tutors, professors, etc. Entre 
tots hem de fer que aquests joves despleguin les seves habilitats a l'hora de desenvolupar 


un tema, arribar a conclusions, i exposar i defensar els resultats del treball. 


Paraules que prenen més sentit ara, mesos després de la seva sobtada mort. 

Finalment, vull agrair als autors i autores, tutors i tutores, membres del jurat, 
personal del Consell Social, Servei de Publicacions i Servei de Recursos Educatius, 
la participació en tot el procés del premi i en l'elaboració i edició del llibre en aquesta 
situació excepcional en què encara ens trobem. 


JoAN ENRIC CARRERES BLANCH 
President en funcions del Consell Social de la Universitat Rovira i Virgili 

Esforç per saber 


Teniu a les mans o a la pantalla de lordinador el vuitè llibre dels Premis Consell Social 
de la Universitat Rovira i Virgili a treballs de recerca de batxillerat 2020 i 2021, que 
recull els treballs presentats i premiats als guardons que organitza des de fa setze anys, 
ininterrompudament, el Consell Social de la Universitat Rovira i Virgili. 

Els vostres treballs, en el decurs d'aquests anys, ens han inspirat títols ben dife- 
rents, però amb un denominador comú que posa en evidència que els treballs han estat 
fets per jovent. 

Jovent que té la necessitat de preparar-se i assolir coneixements per agafar im- 
puls, innovar i canviar a millor la societat. Í això no es fa sense molt d'esforç, sinó reco- 
llint i analitzant informació, i reflexionant metòdicament i pausadament. 

Els vostres treballs de recerca s'han elaborat en ple període de pandèmia, cosa 
que marcarà un abans i un després. Vosaltres sou els que haureu de liderar els projectes 
de futur que, indefectiblement, hauran de ser millors i aportar solucions a temes com, 
entre altres, el canvi climàtic, els problemes de la gent gran, els problemes de les per- 
sones desafavorides o de les persones que, a causa de la desigualtat entre paisos, veuen 
arrabassats els seus drets. 

Josep Maria Freixes i Cavallé, primer president del Consell Social de la Univer- 
sitat Rovira i Virgili, afirmava que un bon projecte era aquell que passava cdel pensa- 
ment a l'accióx, 

Vosaltres, de fet, en els vostres treballs hi afegiu un pas intermedi que optimitza 
aquest trànsit dinàmic del pensament a l'acció que ajuda a reflexionar: la paraula (par- 
lada o escrita), per assolir amb èxit projectes de futur molt més racionals i proactius. 


PENSAMENT S PARAULA 3 ACCIÓ 


Despleguem urgentment aquests projectes per prevenir i evitar situacions catas- 
tròfiques com noves pandèmies o guerres, com les que patim actualment. 


JoRDI GAVALDÀ 
Secretari executiu del Consell Social de la Universitat Rovira i Virgili 

EN CAMÍ D'UN CANVI2 
ANÀLISI DEL MODEL I DEL CURRÍCULUM 
EDUCATIU DE CATALUNYA 


GIOVANNI GONZALES ASUNCIÓN 


Centre: Institut Antoni de Martí i Franquès de Tarragona 


TUTORA: ELISABET PÉREZ BESA 


4En camí d'un canvi2x és el títol que porta aquest treball de recerca i consisteix en una 
anàlisi profunda del model i del curtículum educatius a Catalunya. La motivació per 
investigar aquest tema ve arran del debat que hi ha en els estudiants i en la societat en 
general sobre si realment les assignatures que s'imparteixen a les aules són les encerta- 
des en el sentit de si tenen alguna utilitat o no en les persones, i també posar a debat el 
canvi del model educatiu. El model educatiu necessita un canvi urgents Hem d'adaptar 
l'ensenyament a una eina que doni resposta a les necessitats de les persones del segle 
XXI2 La resposta és que sí, però d'alguna manera convé tractar el perquè i repensar cap 
a quin model educatiu volem anat, 

Són questions força interessants i curioses, i per això m'ha motivar tractar 
aquest tema amb un treball de recerca partint d'uns fonaments teòrics i uns procedi- 
ments experimentals. La hipòtesi del treball de recerca és saber quins canvis concrets 
del model i currículum educatiu català es podrien fer per arribar a un ensenyament 
més útil i adaptat a les necessitats actuals. A més, aquest model educatiu no aporta 
solucions als nostres problemes. Els objectius de la investigació són conèixer els con- 
ceptes de model educatiu i currículum educatiu, analitzar el model i el currículum de 
Catalunya, centrant-me en les etapes d'ESO i batxillerat, i fer propostes de canvis per 
acabar dissenyant un currículum educatiu d'elaboració pròpia. 

Pel que fa a l'estructura del treball, es divideix en dues parts: la part teòrica i la 
part pràctica. D'una banda, la part teòrica, formada per set punts, inclou les explica- 
cions i les definicions dels conceptes, un breu resum de la història i l'evolució de ledu- 
cació a grans trets, una explicació del context actual i l'anàlisi d'algunes reflexions de 
cinc pedagogs o filòsofs: Plató, Immanuel Rant, Rarl Marx, Maria Montessori i Rosa 
Sensat. A banda d'això, també hi ha una mostra de projectes i programes educatius que 
pretenen cfugirx i etrencarx les dinàmiques de l'escola convencional: projectes concrets 
com Escola Nova 21, el projecte Magnet, l'aula invertida, etc. També explico les reivin- 
dicacions d'algunes entitats i associacions vinculades al món de l'ensenyament per reco- 
nèixer la lluita que fan per contribuir a la millora i a l'actualització del model educatiu 

català. Així doncs, la part teòrica serveix en certa manera per ubicar-nos i conèixer per 
sobre els diferents conceptes i el context actual del model educatiu. 

La metodologia aplicada per confeccionar aquesta part s'ha basat sobretot en 
una recerca exhaustiva en fonts com llocs vveb oficials d'institucions que regulen la 
legislació educativa, articles, llibres, textos dels filòsofs i pedagogs esmentats, o notícies 
relacionades amb l'ensenyament. 

D'altra banda, la part pràctica sestructura en quatre parts. La primera consisteix 
en una comparació explicativa entre les característiques del model educatiu català i el 
model educatiu finlandès, un model que és referent pel seu èxit, per contrastar i ana- 
litzar els diferents aspectes educatius. La segona part és l'anàlisi de dues enquestes que 
vaig dissenyar, una per al professorat i l'altra per a l'alumnat, per recollir les diferents 
opinions i valoracions, poder interpretar-les i extreuren alguna proposta de millora. 
La tercera part són dues entrevistes a dos professors de la Universitat Rovira i Virgili 
(URV) experts en la matèria. Aquestes entrevistes han servit per reforçar el treball 
i m'han ajudat amb l'anàlisi de les enquestes. Finalment he elaborat un currículum 
educatiu i he proposat alguns canvis a partir dels fonaments teòrics i pràctics de la 
investigació, 

Respecte a aquesta elaboració pròpia d'un currículum ideal d'ESO, vull des- 
tacar, per exemple, la consolidació de l'assignatura de ciutadania, ètica o valors o bé la 
incorporació de l'ecologia (dins de ciències naturals) i de la salut (dins d'educació física) 
com a possibles continguts que es poden tractar a les aules. Al batxillerat es podrien in- 
corporar assignatures específiques com canvi climàtic, introducció a l'economia, orien- 
tació vocacional, cultura local, creació literària, etc. També vull remarcar especialment 
la incorporació d'una assignatura de gestió de les emocions (intel-ligència emocional) i 
una altra d' sobre l'orientació laboral en totes dues etapes. Pel que fa al model educatiu 
ideal, destacaria els canvis d'alguns aspectes com valorar més la innovació i la creativitat 
a les aules, aplicar noves metodologies de classe més enllà de la transmissió tradicional 
de coneixements, fer una avaluació més repartida sense un pes rellevant dels exàmens o 
fins i tot adaptar l'estructura horària a la conciliació laboral, entre d'altres. 


Aquest estudi m'ha permès arribar a les conclusions segúents: 

En primer lloc, el model educatiu català es troba lluny d'una educació de quali- 
tat. Hi ha bastants aspectes febles, fruit de la inestabilitat política que hi ha a Espanya 
i a Catalunya, fet que impedeix que les escoles avancin i progressin, i no disposin de 
prou recursos, 

En segon lloc, es pot considerar el model català com un model tradicional. Mal- 
grat que sencamina cap a una transformació en què l'alumne va prenent protagonisme, 
el professor segueix sent-ne l'element actiu. Davant d'això, caldria enfortir encara més 
el paper de l'alumne, com a protagonista del seu aprenentatge. Un altre punt que cal 
destacar és la manca de pensament crític. Al segle xXI és important promoure el pen- 
sament crític a les escoles, perquè no només servirà per millorar el desenvolupament 
personal dels alumnes sinó per aportar-hi possibles noves idees. 

En tercer lloc, el canvi és urgent i necessari. Una mesura possible seria reduir 
els continguts conceptuals i deixar pas als continguts procedimentals i actitudinals en 
totes les competències. Això no vol dir renunciar als continguts teòrics i conceptuals, 
és més, la teoria s'ha de mantenir perquè ens ajuda a explicar el món. 

Pel que fa a l'actualitat, penso que és un tema d'interès i espero que aquest tema 
segueixi sent debat. Evidentment, aquest treball és tan sols una proposta i sempre hi 
ha opinions diferents... Des del meu punt de vista, crec que cal enfortir el pensament 
crític entre els estudiants, promoure un aprenentatge més profund, transversal i menys 
dispers, cal avançar com a comunitat educativa en forma de xarxa constant entre fa- 
mílies, professors i alumnes, i fer de l'ensenyament una eina útil, democràtica, diversa 
i enriquidora. 

Així doncs, crec que és hora d'emprendre aquest camí del canvi i omplir les aules 
d'innovació, de creativitat i de sentit crític, ja que la societat avança i l'escola també ha 
d'avançar, Confio plenament en el canvi social. Convido qualsevol persona a reflexionar 
sobre aquest tema i faig una crida a tota la comunitat educativa sobre la necessitat de 
canviar i transformar un ensenyament que es fixi en els problemes actuals perquè, com 
bé diu Roger Levvin, cde vegades donem als alumnes respostes per recordat en lloc de 
problemes per resoldrex. 

EL DESPOBLAMENT RURAL: UNA REALITAT 
IGNORADA. ELS CASOS DE CASERES 
I VILALBA DELS ARCS (TERRA ALTA) 


PATRICIA JIMÉNEZ-CASTILLEJO PÉREZ 


Centre: Col.legi La Salle de Tarragona 


TUTORA: M. TERESA SEGURA ROVIRA 


EL DESPOBLAMENT RURAL: 


UNA REALITAT IGNORADA 


Els casos de Caseres i Vilalba dels Arcs (Terra Alta) 


Lobjectiu d'aquest treball és reflexionar sobre l'actual situació dèxode rural que patei- 
xen molts municipis petits de l'Estat espanyol. Especialment aquesta recerca se centra 
en la comarca de la Terra Alta i utilitza com a exemples de despoblament rural els 
pobles de Caseres i de Vilalba dels Arcs. 

S'ha elaborat un marc teòric introductori sobre les migracions espanyoles des 
del segle xix fins a l'actualitat i s'ha investigat sobre les problemàtiques que comporta 
aquesta circumstància per als habitants dels pobles. 

El cos de la cerca s'ha elaborat des del mateix territori, on s'ha per comprovat 
de primera mà la situació de despoblament, basant-se en les aportacions de persones 
relacionades amb aquests municipis com són els alcaldes, joves, adults i persones d'edat 
avançada. 

Però, som realment conscients de les causes i consequències del despoblament 
ruralè Es pot resoldre aquesta pregunta fent referència a tres sectors bàsics, 

Pel que fa a la sanitat, el fet de tenir un metge les 24 hores del dia durant els 365 
dies de l'any, és desitjable per a qualsevol ciutadà però inviable per a les zones turals. 

Pel que fa a Caseres i Vilalba dels Arcs, es queixen que només tenen el consul- 
tori obert unes hores al dia i els agradaria que sampliessin. 

Com a consequència d'aquesta manca de serveis sanitaris, la població necessita 
moures a una localitat que tingui hospital. Això fa que el transport sigui necessari, però 
és un servei que a les zones rurals, on predomina la població envellida i una densitat 
de població molt baixa, és difícil establir , ja que no surt rendible a causa del preu eco- 
nòmic molt alt, 

Pel que fa a l'educació, molts nens han de desplaçar-se pet l'escolarització, ja que 
a la Terra Alta només hi ha dos instituts. Com a consequència, moltes famílies aban- 
donen els pobles per instal-lar-se en ciutats o municipis més grans i així possibilitar als 
seus Alls una educació adequada sense la necessitat de desplaçar-se cada dia. 

La manca de formació universitària també és un factor greu, ja que els joves de 
la Terra Alta han d'anar a Tarragona o Barcelona per cursar estudis, la qual cosa pro- 

dueix que els joves en edat fèrtil marxin, i conseguentment genera una caiguda de la 
natalitat. Per tant, podem dir que els municipis rurals estan marcats per l'envelliment 
perquè hi predominen les persones d'edat avançada. Tenen un saldo vegetatiu negatiu, 
és a dit, comptabilitzen més defuncions que naixements i no hi ha cap mesura per 
pal-liar aquesta situació. 

D'altra banda, relacionada amb aquesta fugida, la manca d'oportunitats econò- 
miques és també una realitat del despoblament tural. Labandonament dels pobles cap 
ales grans ciutats i capitals de província ha creat autèntics deserts demogràfics. 

És possible que el món rural guanyi població2 La resposta es va obtenir després 
d'una entrevista amb una persona neorural, un nou concepte que està molt de moda. 

El fenomen del neoruralisme és lemigració des d'àrees urbanes cap a zones ru- 
rals per causes econòmiques o per la cerca d'entorns més tranquils, menys contaminats 
i amb una qualitat de vida millor que la de les ciutats. 

Però, com podem frenar aquest greu problema que a poc a poc està acabant amb 
la vida dels municipis rurals2 Encara que moltes persones creuen que el despoblament 
és un fenomen irreversible que condueix a perdre temps i energies, els defensors del 
medi rural asseguren que existeixen maneres de salvar aquestes zones. Així s'ha plante- 
jat en aquest treball a través d'una sèrie d'actuacions i mesures, amb l'ajuda d'experts en 
la matèria, per intentar afavorir la minimització del despoblament. Aquestes iniciatives 
s'han dividit en sis àmbits: 

Pel que fa a mesures d'entitats públiques, les diputacions haurien d'elaborar un 
mapa amb les zones de prioritat demogràfica per poder conèixer quines es troben en 
risc extrem de despoblament i garantir els serveis públics de competència local fomen- 
tant el desenvolupament econòmic i social. 

Pel que fa a economia i ocupació, s'hauria de potenciar l'activitat local agrària, 
que en el cas de la Terra Alta està centrada en el conreu d'oli i vi, fent una difusió mit- 
jançant la publicitat de la comarca. 

En l'àmbit dels serveis públics i socials, les comunitats autònomes ii les diputa- 
cions haurien d'aprovar plans per garantir els serveis de sanitat i educació a les àrees 
rurals. 

En referència a les infraestructures, comunicacions i transport, caldria revisar 
els models de transport públic i desenvolupat plans d'implantació de les TIC als mu- 
nicipis rurals. 

Pel que fa a l'habitatge, els ajuntaments haurien d'intentar establir borses d'ha- 
bitatges amb la col.laboració dels veins. 

I per finalitzar, s'haurien de donar uns incentius demogràfics a través de bonifi- 
cacions a famílies amb fills que resideixen al medi rural. 

Després d'haver analitzat aquesta realitat ignorada, se n'han pogut extreure al- 
gunes conclusions. 

Per començat, aquests pobles han passat de tenir una població suficient per 
mantenir els serveis bàsics per a la seva vida quotidiana a perdre gran part de la pobla- 
ció, la qual cosa suposa més dificultats per afrontar les noves necessitats que el món 

actual requereix. Aquesta davallada de població als dos municipis de la comarca de la 
Terra Alta ha estat causada per manca d'oportunitats per a la gent jove, que han hagut 
de marxat a les ciutats per continuat els estudis i així obtenir millors perspectives en 
la vida laboral. 

Com a efecte d'aquest èxode de la joventut, la població ha envellit, ja que molts 
habitants són persones d'edat avançada que atran de l'increment de l'esperança de vida 
tenen dependència en el seu dia a dia. 

Un altre aspecte important dels municipis rurals és que presenten una caracte- 
rística preocupant, la masculinització de la població. Hi ha dèficit demogràfic causat 
per una minoria de dones respecte als homes i, consegientment aquesta manca de 
dones provoca una baixa natalitat rural. 

Per tant, per revertir aquesta situació hem de col.laborar tots plegats amb les 
administracions públiques per construir un futur millor. 

UN BALL PER LA PLAÇA DEL DIAMANT 


PAULA MUNTÉ CALVO 


Centre: Institut Berenguer d'Entença 


de l'Hospitalet de l'Infant 


TUTORA: MARIA Rosa CRos Nogués 


Si tanco els ulls i viatjo un parell d'anys enrere, sento una por intensa causada per la 
incertesa i el desconeixement que em transmetia el terrorífic treball de recerca. Només 
un dia abans d'haver de presentar el tema escollit, jo encara no el tenia. No havia trobat 
el treball perfecte que magradés prou com per dedicar-hi tant de temps i esforç. Tenia 
ben clar que volia fer un treball de llengies, perquè des de ben petita llegir i escriure 
em fa molt feliç. 

El problema venia a l'hora de concretar quin treball seria el més adient per treu- 
re-li tot el suc. Algunes professores del departament de llengua em van ajudar a deci- 
dir-me, i vaig llençar-me a l'aventura. Vaig escollir el tema cAnàlisi comparativa d'una 
obra i la seva versió cinematogràfica,. Fins aquí tot bé, però encara havia de triar l'obra 
sobre la qual havia de treballar. Avui dia continuo sense saber ben bé per què, però no 
vaig dubtar ni un moment a decantar-me per La plaça del Diamant, de Mercè Rodo- 
reda. Havia sentit parlar d'aquesta novella, però mai l'havia llegida, i la veritat és que 
no sabia ben bé de què anava més enllà d'un dels diversos temes, la Guerra Civil. Mai no 
hauria esperat topar-me amb una veritable obra d'art com aquesta. 

Lobra en questió és una novel-la psicològica considerada de les més importants 
de la literatura catalana de postguerra. Va ser escrita per Mercè Rodoreda a un ritme 
gairebé frenètic entre el febrer i el setembre de 1960. Tot i això, l'autora va fer nom- 
brosos canvis per millorar la novel-la definitiva, que va ser publicada el 1962. Vint anys 
més tard, el 1982, fruit de l'èxit de la novel.la, sen va ferla versió cinematogràfica diri- 
gida per Francesc Betriu i produida per Pepón Coromina en el marc d'un concurs de 
TVE per portar a la pantalla sèries —i, posteriorment, pel-lícules— basades en obres 
literàries. Sílvia Munt i Lluís Homar s'hi uniren per interpretar els protagonistes de la 
història, la Colometa i en Quimet. 

Tot i que la finalitat d'aquest treball és comparar la novel.la La plaça del Di- 
amant amb la sèrie de TVE Catalunya, primer situo l'obra històricament i literàri- 
ament, a fi d'entendren millor les característiques i la motivació que porta l'autora a 
desenvolupar-la d'una manera determinada. També aprofundeixo en l'autora, ja que, 


33 


Jordi Gavaldà (ed.) 


com podrem veure més endavant, el coneixement de la seva vida és essencial per a la 
interpretació correcta de la història. Tot seguit, mendinso en la novella i en la versió 
cinematogràfica per fer-ne l'anàlisi comparativa en aspectes com el tema, els personat- 
ges, l'argument, el temps, l'espai, el tractament narratiu i estilístic i els símbols. 

Com ja he esmentat, l'objectiu proposat era comparar la novel-la La plaça del 
Diamant amb la seva versió cinematogràfica per esbrinar-ne les diferències i similituds. 
Després d'aquest treball, la conclusió a què he arribat és que la sèrie és una reproducció 
prou fidel de la novel-la. Lanalitzo part per part: 

Primerament, no s'aprecia cap mena de diferència entre la novella i la sèrie pel 
que fa al tractament del tema. Tots els temes exposats —l'opressió, la recerca de la 
identitat i la sexualitat— es veuen perfectament reflectits tant a la novel.la original com 
a l'adaptació cinematogràfica. 

Pel que fa als personatges, els actors i les actrius del repartiment han fet un tre- 
ball excel.lent per donar vida a uns personatges tan característics i tan ben definits com 
els de la novel-la. En el cas de la protagonista, la Natàlia, Mercè Rodoreda elogia la na- 
turalitat que Sílvia Munt va saber donar al personatge i la seva contenció, cosa que li va 
permetre, segons paraules de l'autora, dfer veure el drama sense estridèncieso (Sierra et 
al., 1982). Si ens traslladem als personatges masculins, podríem concloure que l'actor 
que interpreta en Quimet, Lluís Homat, no coincideix gaire amb la descripció física 
que en fa la Natàlia, però respon en definitiva a un model d'home atractiu, com sens 
descriu en Quimet. A més, a través de la mirada i uns gestos imponents, representa un 
home despreocupat, autoritari i fanfarró. Per contra, Joaquim Cardona, tot i que tam- 
poc sassembla físicament a l'Antoni, sí que sap ressaltar la timidesa del seu personatge, 
remarcant els gestos amables i la mirada sincera d'un home bondadós i agrait. Josep 
Minguell i Lluís Julià, artistes que encarnen en Mateu i en Cintet respectivament, tam- 
poc corresponen a la descripció física de la novel-la, encara que, tal com succeeix en el 
cas d'en Quimet i l'Antoni, interpreten el paper a la perfecció. Un aspecte curiós és que 
la descripció d'en Cintet, un personatge no gaire rellevant per a la vida de la Natàlia, 
és més aviat caricaturesca, igual que la de la senyora Enriqueta que, com hem pogut 
veure gràcies a l'anàlisi, és de summa importància per a la protagonista. Marta Molins 
encerta en la interpretació de la Julieta, una altra figura femenina cabdal per les seves 
aparicions i per la contraposició de la seva personalitat amb la de la Natàlia, malgrat 
que la novel-la no la descriu físicament en cap moment. Finalment, cal destacar que les 
actrius que representen la Rita al llarg dels anys tenen una mirada viva i astuta, com la 
d'en Quimet, que transmet aquella mena de rebel-lió i esperit dominant, cosa que ens fa 
preveure que es convertirà en una dona molt diferent d'allò que la societat espera della, 
és a dir, en una dona autoritària i directa, tal com sens dona a entendre a l'obra original. 
En canvi, els nens que interpreten en Ioni transmeten una dolçor i una bondat pròpia 
d'un nen obedient, que fa el que sigui per complaure els altres. 

Pel que fa al temps, el pas dels anys en la novel-la es manifesta de formes di- 
ferents, a vegades un capítol sencer representa un mateix dia i en d'altres, en canvi, 
passen una colla d'anys en una sola línia. A la sèrie, però, els salts temporals no són tan 


34 


Esforç per saber 


bruscos: el tempo es manté més o menys constant, tret del darrer capítol en què, de 
cop i volta, els nens creixen i ja són joves. A partir de la novel-la, podem deduir que la 
història comença durant la Dictadura de Primo de Rivera, una mica abans de procla- 
mar-se la Segona República, i acaba a la postguerra. Gràcies a la versió cinematogràfica, 
podem esbrinar que l'obra té lloc exactament entre els anys 1928 i 1954, amb la pista 
que ens dona la data situada a lentrada de la plaça del Diamant durant la festa major 
de Gràcia, a l'inici i al final de la sèrie. 

Els espais també reflecteixen força bé la intenció descriptiva de la novella, és a 
dir, transmeten les sensacions necessàries en el moment idoni. N és un bon exemple la 
casa dels hules, l'aparador de la qual evoca diferents sensacions amb el pas dels anys. 
Tot i això, cal recordar que els espais de la versió cinematogràfica, tret del colomar, no 
són reproduccions del tot exactes. De fet, Agustí Villaronga, director artístic, comenta 
que una de les dificultats més importants per fer l'adaptació va ser el lapse de temps 
tan gran que hi havia entre el començament de la novel.la i el final. Per això, més que 
una reproducció fidedigna de l'època, s'hi va voler donar una unitat estètica (Sierra et 
alii, 1982). 

Pel que fa a la versió cinematogràfica, el Al de la història se segueix amb una veu 
en off, la de la Natàlia, que extrau fragments de la novel.la. Aquest fet ha estat força 
criticat per alguns professionals, com Miquel Mirambell, ja que consideren que Betriu 
dona massa importància a la paraula, essencial a la literatura, però complementària 
al cinema, fins al punt de provocar una manca d'identitat fílmica. En la meva opinió, 
aquesta veu en off presa de la novel-la millora encara més la sèrie, ja que estableix un 
potent punt de connexió entre ambdues. 

Per acabar, cal destacar com els símbols, tot i tenir un pes important a la no- 
vel-la, no són gaire presents a la sèrie o, almenys, no són representats de la mateixa 
manera i, per tant, no volen dir el mateix. Un cas clar és el del ganivet, que a la novel-la 
representa l'assassinat de la Colometa, mentre a la sèrie no solament no apareix aquest 
estri de cuina, sinó que la Natàlia tampoc assassina simbòlicament la Colometa. De fet, 
sí que torna al primer pis, però en comptes d'escriure Colometa amb un ganivet, marca 
amb el dit unes balances similars a les del replà. Potser a la sèrie es vol representar com 
tot torna al seu equilibri inicial, Natàlia torna a ser Natàlia perquè imposa l'equilibri i 
no pas perquè assassina Colometa. 

En conclusió, he pogut assolir l'objectiu de comparar l'obra original amb la ver- 
sió cinematogràfica en tots els aspectes proposats. Malgrat tot, considero que no he po- 
gut esprémer a fons tots els aspectes de l'obra. En aquest sentit, estic totalment d'acord 
amb unes paraules de la Neus Catbonell sobre la novel-la: 

4Ara bé, si, com algunes tendències actuals de la teoria literària afirmen, cada 
lectura és una reescriptura, la meva interpretació de La plaça del Diamant és la meva 
manera d'escriure la vida i la història de Natàlia. Per damunt, o al costat, d'aquesta hi 
haurà la pròpia de la lectora i el lector, I tot això serà possible perquè, al capdavall, el 
que Natàlia és, i el que La plaça del Diamant narra, sens escapa a totes i a tots plegats, 


(1994, p.60) 

Una mort que no era una mort, però una vida que tampoc era una vida. No obstant 
això, segueix sent una pèrdua que la que havia de ser mare sap que durant molt temps 
ha estat un dolor ignorat. 

Quan un fill perd el pare o la mare és orfe. Quan una dona perd el seu marit és 
vídua. Però quan la mare perd el seu All, no hi ha nom per definir aquesta situació. 

Quan el test d'embaràs dona un resultat en positiu fa canviar la vida de les ma- 
res i les seves parelles totalment. A partir d'aquest instant comencen a obrir-se grans 
interrogants, expectatives i il.lusions com ara: en vindrà un o en vindran dos2 És nen 
0 és nena2 Anirà tot bée M'he de fer la prova de l'amniocentesi2 La de la glucosa2... 
Aquesta situació causarà que tot l'entorn familiar canvii i, igual que els moixons, el niu 
s'anirà preparant branqueta a branqueta perquè tot sigui perfecte quan el més petit de 
la casa arribi. I de sobte, de vegades, l'atzar deixa la mare gelada perquè dels dos tan sols 
en queda un o del tot no en queda res. 

Perdre una mare, un pare o els avis és dur, però imagina perdre algú que mai has 
pogut conèixer, La mort perinatal és un tràngol dur pel qual moltes mares i pares han 
de passar. Perdre el teu nadó no és fàcil. Les persones no poden a arribar a comprendre 
el dolor que causa no haver conegut el teu fill. Els pares d'aquest nadó se sentiran sols, 
incompresos i, sobretot, buits. La gran causa d'aquest sentiment de buidor és la manca 
de records. Aquests pares no han estat capaços de crear un vincle pare-fill o mare-flll. 
La falta d'elements físics comporta que aquest dol sigui més complicat de superar, ja 
que hi ha un vincle d'aferrament psicològic molt difícil de trencar, 

La mort perinatal sempre ha estat present entre els humans, però per què abans 
no s'hi donava la importància que s'hi dona avui dia2 A partir d'aquesta pregunta po- 
den sorgir les respostes seguents: anys enrere, quan les dones encara no tenien els drets 
que tenen avui en dia, eren considerades vàlides només pet tenir fills, així que tan sols 
eren utilitzades pet donar a llum persones que acabarien portant diners i menjat a casa, 
Era indiferent que un d'aquests fills morís, perquè en tindrien molts més. Una altra res- 
posta es basa en la religió: pensaven que si aquell nadó no havia sobreviscut era perquè 
Déu no el volia o castigava els pares, així que ho havien d'acceptar. 

Durant el segle xx hi va haver una evolució, primer s'interpretava i es compta- 
bilitzava com un avortament, Només després, amb la incorporació de la dona al món 
laboral i l'edat més avançada de la maternitat, aquest fet va ser tractat com un dol espe- 
cífic. La societat del benestar no està preparada per afrontar la mort com un terme més 
de la vida i tampoc tenia la capacitat de reacció amb una educació emocional estructu- 
rada. Per aquest motiu, les persones afectades van començar un camí de reivindicació. 
Necessitaven que tant la societat com la sanitat els donessin un espai especialitzat. Serà 
un camí lent, però és un dels reptes del segle xxr. El més inquietant és que aquesta 
negació té un problema de fons encara molt més gran. Les escoles necessiten mostrar 
que la mort és una part de la vida i que és vital gestionar el que sentim. Només així d'un 
abisme se'n treu la força per seguir. És la resiliència. 

Lobjectiu principal d'aquest treball és comprendre un tema tan desconegut i 
estigmatitzat com la mort perinatal. Arribar a entendre, fins i tot emfatitzar, els senti- 
ments i les experiències personals de pares i mares, com és el cas de la meva mare. Com 
es va sentir quan li van dir que en realitat no havia de néixer tan sols jo sinó que faltava 
un altre fill que havia perdut durant els primers mesos dembaràs2 El meu objectiu 
final és divulgar i donar a conèixer aquesta gran desconeguda, la mort gestacional, per 
aportar no només informació sinó també suport teòric i pràctic i, si més no, ajudar, 
en el millor dels casos, tant persones que estiguin vivint aquest procés o aquelles que 
malauradament puguin acabar vivint-lo, 

En l'àmbit personal la incomoditat de refrescar vells sentiments i d'haver de 
seguir un guió amb tota la celeritat em van portar a valorar el que realment importava: 
té més pes el procés que el resultat final. Havia d'entendre la humanitat d'aquell camí 
sense importar quant temps hi estava invertint. El procés d'aquest treball va madurar 
la meva capacitat d'escoltar, d'indagar i veure les connexions ocultes que hi havia en les 
diferents perspectives. Tant de dolor no pot cabre en una estadística. És necessari que 
més enllà dels protocols la nostra generació sigui sensible a aquest buit. Ningú pot dir 
d'aquesta aigua no en beuré. Hem de deixar de banda els prejudicis que aparten la cara 
més fosca de la mort. Es pot portar un dol saludable amb un contacte post mortem i ser 
capaços de generar records minvats. Per escoltar la gent és necessari tenir empatia sota 
els dos principis del respecte i la dignitat. 

Des d'un pou d'itracionalitat, quan ja has deixat la sala de maternitat, veus que 
treballen amb la vida i no pas amb la mort. Tot el que implica patiment queda tapat per 
un vel d'ignorància. És hora que ens preguntem pels motius més pregons i inconscients 
d'aquesta invisibilitat: per què és un tabú que s'ha defugit i s'ha ocultat2 

Potser serà només un petit gra de sorra al mig d'un immens temporal, però 
el meu treball vol ser una aportació per visibilitzar aquest dol i el camí que pot venir 
després. Per escoltar la gent és necessari tenir empatia però no caure en la foscor, ja que 
en totes les entrevistes sempre hi ha hagut dos principis: el respecte i la dignitat del 
que explicaven. 

Començar un projecte arquitectònic a aquesta escala ha representat una oportunitat 
d'endinsar-me en un camí nou cap a un àmbit que desconeixia però que m'atrau de mane- 
ra inevitable. Al començament semblava gairebé impossible recollir tots els coneixements 
necessaris per dur a terme una intervenció així, però cada vegada en cada recerca d'infor- 
mació sorgien més ganes per seguir treballant en el que s havia convertit en un objectiu 
primerenc: dissenyar un edifici sostenible per als adolescents del meu poble. 

En aquest treball he dissenyat un edifici totalment sostenible, pensat perquè els 
adolescents d'Alcover l'utilitzin com a local lúdic. També, dins la part artística i teòrica, 
he estudiat la Casa Raufmann i els mètodes per aconseguir la sostenibilitat. Finalment, 
he dissenyat els plànols i he construit una maqueta. 

Un intercanvi a Alemanya va ser el focus de llum clau per iniciar el projecte. Tot 
comença una tarda quan la noia amb qui feia l'intercanvi, la Celine, em va portar a un 
local exclusiu per a joves. A Alemanya sanomenen Jugendraum, que vol dit sala per a joves 
o, més ben dit, casa dels joves. Aquest lloc, ubicat en cada municipi i patrocinat pels ajun- 
taments, és un punt de reunió on els adolescents poden anar-hi sense pagar entrada. Re- 
alment vaig quedar impressionada no només amb la idea de compartir un espai exclusiu 
entre els adolescents dels pobles sinó amb la manera com els mateixos joves organitzaven 
i planificaven l'espai que se'ls donava. A la Jura, diminutiu utilitzat per dir Jugenraum, de 
Rangendingen, on vaig anar, cada grup separat per edats tenia una sala i eren els respon- 
sables de les claus, la neteja i les maleses mobiliàries que hi podria haver. 

Aquest nou projecte que inicio a Alcover rep influències de l'arquitectura orgànica 
basada en la Casa Raufmann, de Franhe Lloyd VVirght. He triat justament aquesta perquè 
reflecteix una iniciativa d'unió amb la natura i, per tant, té un peu en la sostenibilitat. La 
paraula sostenibilitat l'arrelo molt al projecte perquè no és un concepte sense importància 
i actualment és el principal ideal per als arquitectes, és a dir, fer un edifici que aprofita les 
condicions naturals per a disminuir al màxim les necessitats energètiques només mitjan- 
çant la configuració arquitectònica. 

Però, a banda de tota l'estructura i el disseny intern i exterior que faig, tot això 
necessita un mecanisme intern no solament dels recursos sostenibles sinó també d'una 
bona administració pública i uns joves disposats que sentin aquest projecte seu. 

Pet tant, el treball té diversos objectius: dissenyar un local públic per als adoles- 
cents d'Alcover, comprovar la viabilitat d'una ubicació real per a un local sostenible per 
a joves, aconseguir la sostenibilitat d'un local per a ús públic fent un estudi de diferents 
factors com lorientació o l'ús d'energies renovables, crear un disseny d'un edifici establint 
semblances amb la Casa Raufmann, de Fran Lloyd VVright, fer un estudi sobre quins 
són els permisos i les condicions que s han de complir en un projecte tècnic d'una edifi- 
cació i afegir-los al projecte propi i, finalment, incorporar l'art i la creativitat en el disseny 
d'un local d'ús públic. 

Per començat, vaig buscar un terreny on es podria construir el local, també vaig 
parlar amb l'arquitecte Joan Ribes, a qui vaig consultar diverses vegades, i he analitzat 
l'obra de Franh Lloyd VVright per trobar la inspiració en el disseny del local. 

Tot seguit vaig fer una recerca dels locals alemanys, després d'haver tingut l'experi- 
ència de viure-hi, i vaig començar a redactar el projecte, 

Pel que fa ala redacció i recerca d'informació, vaig llegir la biografia de VVright a 
través de la seva pàgina oficial (en anglès) i vaig començar a dissenyar el local establint 
semblances amb la Casa Raufmann (Fallingvvater). També vaig comprar un llibre, 101 
reglas búsicas para una arquitectura de bajo consumo energético. Amb aquesta publicació i 
unes quantes pàgines vveb, he pogut relacionar la sostenibilitat amb el projecte. 

Durant aquesta recerca, vaig analitzar analitzat els plànols de l'habitatge i vaig 
comprovar que estaven acompanyats d'una memòria tècnica. Després de consultar-la 
vaig concloure que se n'hauria de fer una per al 

projecte per completar la informació que apareix als plànols i definir les idees de 
manera explicativa i descriptiva. 

Després vaig dissenyar els plànols amb Microstation V8, tant la planta i l'alçat 
com els forjats i la cimentació. També vaig concretar els materials constructius buscats 
exclusivament per la màxima sostenibilitat i vaig fer el càlcul de l'equipament energètic i 
l'estudi de les energies renovables que hi volia aplicar. 

Finalment, perquè els futurs usuaris sàpiguen com utilitzar el local de manera 
sostenible, vaig redactar un manual de funcionament del local al llarg del temps. Per 
arrodonir-ho , vaig construir una maqueta a escala 1:50. 

El treball va acomplir tots els objectius proposats. 

És possible dissenyar un local públic per als adolescents d'Alcover que compleixi 
amb la normativa de construcció i que tingui criteris de sostenibilitat. 

És factible ubicar un local públic per a joves en un espai real del municipi d'Alco- 
ver que tingui les característiques exposades en aquest projecte. 

És viable aconseguir la sostenibilitat energètica d'un local per a ús lúdic dels joves 
amb les instal-lacions energètiques segúents: vidres amb concentradors solars (solar vin- 
douvs), aerogenerador de potència (fent un estudi tècnic del vent), plaques solars fotovol- 
taiques i tèrmiques (fent un estudi tècnic solar) i geotèrmica. 

Es poden establir moltes semblances amb la Casa Raufmann, de Franh Lloyd 
VVright, i aquest projecte pel que fa diversos aspectes: l'edifici té una expansió centrífu- 
ga al voltant del cel obert, s'han utilitzat materials del terreny com la pedra d'Alcover 
i la terra sobrant en la construcció de la planta subterrània per compensar el desnivell 
original del terreny a la planta baixa, s'ha creat una cascada, com l'aprofitament d'una a 
la Casa Raufmann, per fer que tota l'obra arquitectònica simpliqui amb l'entorn: s'han 
creat espais diàfans seguint una arquitectura oberta, tot l'habitatge s'ha pensat i disse- 
nyat perquè s'utilitzi com un local social per als adolescents, donant-li un sentit pràctic 
i, per acabar, s'utilitza la geotèrmica, la calefacció surt de terra i des d'aquí irradia calor 
a tot el cos. 

Per tenir un projecte actual i veritablement real he comprovat i he complert 
amb tots els permisos, condicions i normatives vigents per dissenyar un local d'ús 
públic. 

La incorporació de l'arti la creativitat ha estat present en el disseny de tot ledifici 
d'ús públic i he trobat l'art de l'arquitectura en la creació una cascada artificial. Però veri- 
tablement la imaginació ha estat més accentuada en el disseny del jardí, perquè quan es 
mira des d'una vista aèria es pot observat el traçat del riu Glorieta a una escala menor, 
Així, el corrent d'aigua s'articula com un element més de l'edifici i crea la sensació que 
és de la mateixa casa don brolla el salt d'aigua, que forma un riu amb un recorregut 
semblant al del riu Glorieta fins al poble d'Alcover. Lexterior és dissenyat per crear un 
ambient còmode i relaxant, reflectint una arquitectura creativa i artística. 

En conclusió, el projecte va deixar una forta petjada en mi, perquè em va obrir 
els ulls cap a un món que em crea una gran admiració. Ara continuo estudiant arqui- 
tectura de manera professional i animo a tothom a plantejar-se incorporar recursos 
més sostenibles en el seu entorn, fent de l'arquitectura i la tecnologia referents per a la 
humanitat davant de l'emergència climàtica, 

MAR RODRÍGUEZ MORENO 


Centre: Col-legi Vedruna Sagrat Cor de larragona 


TUTORA: TERESA SABALLS BORONAT 


Les pròtesis sempre m han cridat l'atenció per motius molt diferents. Vaig plantejar-me 
diversos dubtes, als quals necessitava donar una resposta, i quin millor moment per 
resoldre ls que amb un treball de les característiques que exigeix un TDR. 

Tot va sorgir d'una idea principal de contribuir al medi ambient i d'ajudar alho- 
ra persones o familiars que tinguessin algun tipus de discapacitat física. 

Així va ser com em vaig endinsar en el meravellós món de l'enginyeria: gens fàcil, 
però molt satisfactori. 

El plantejament no va ser senzill. No coneixia persones relacionades amb aquest 
camp, però el desig futur d'estudiar alguna branca d'aquesta tipologia i el gran interès 
que tenia em van demostrar que amb esforç i ganes es pot arribar allà on et proposis, 
tot i que inicialment sembli impossible. 

Volia ajudar la gent en el seu dia a dia, proporcionant als més desfavorits la 
possibilitat de generar un membre a preus molt reduits, així com fabricar la pròtesi 
d'alguna manera en què la impressió 3D i el plàstic que s'utilitzés no contribuissin a 
agreujar el medi ambient. 

Sempre havia estat molt interessada en els animals marins. Diàriament veiem 
que una de les causes principals de la mortalitat és la presència de plàstic al mar. Per 
aquest motiu, vaig fer una recerca per demostrar-ne possibles utilitats i alternatives. 

Vaig ajuntar tots els meus propòsits i interessos i el resultat va ser la construcció 
d'un prototip d'una pròtesi mioelèctrica, que funciona per estímuls musculars captats 
per elèctrodes. Aquests elements transmeten els impulsos musculars a uns motors que 
mitjançant unes cordes permeten que els dits d'una pròtesi, inicialment impresa en una 
màquina 3 D, es moguin. Vaig estudiar possibles formes de reutilització o reciclatge del 
plàstic que vaig emprar per fer la pròtesi, i vaig arribar a la conclusió que el politerefta- 
lat d'etilè era el material més adequat per fabricar-la. 

Per poder atorgar més accessibilitat al producte, vaig crear una graella informa- 
tiva amb textos instructius, amb la finalitat de donar a conèixer l'existència de diverses 
tipologies de pròtesis i el funcionament a una població sense coneixements previs. 

De la mateixa forma, vaig confeccionar una pàgina veb (https:/ /marrodri- 
guez3 xvixsite.com/Yvebsite) amb vídeos i textos explicatius sobre com es construeix 
una pròtesi i llocs on es poden aconseguir els materials a preus relativament econòmics, 
També vaig van obrir comptes a les xarxes socials (Instagram, Facebooh i Tvitter) per- 
què fossin més accessible als usuaris i poder promoure projectes de màrqueting. 

Vaig fer diverses enquestes a la població, que van aportar una visió molt impor- 
tant en la recerca, ja que vaig poder comprovar de primera mà els pensaments de di- 
versos sectors de la societat que desconeixen totalment la temàtica escollida. Aquestes 
respostes es van reflectir en un seguit de gràfics on es van poder comprovar amb detall 
els temes estudiats. 

També vaig fer entrevistes a persones expertes en la temàtica, i a un pacient afec- 
tat, usuari de pròtesis. D'aquestes entrevistes, vaig extreure informació molt rellevant 
sobre aspectes tècnics que va incidir molt favorablement la recerca. 

Com a resultat, vaig observar que la majoria de pròtesis fetes de plàstic no són 
reciclables. Vaig investigar dues tipologies de plàstics anomenats PET i PLA per es- 
collir el més convenient pet realitzar el prototip. Finalment es va fabricat amb PLA 
(plàstic biodegradable), ja que vaig arribar a la conclusió que, encara que no es pogués 
reciclar, a la llarga acabaria sent millor per al medi ambient, perquè no deixa rastre, 

També vaig poder comprovar que els preus de les pròtesis són molt elevats i la 
majoria de la gent pensa que són bastant més econòmics. 

El disseny de l'autonomia de l'aparell va ser una feina complicada. Si hi hagués 
afegit elèctrodes diferents que controlessin els dits de forma separada, tindríem movi- 
ments independents, però vaig decidir que no fos així, ja que se sortia completament 
del pressupost, i vaig pensar que amb el moviment de pinça era suficient. Com a conse- 
quiència, només podia fer dos únics moviments de la mà, contracció i relaxació. A més, 
el procés de construcció va ser força complicat, ja que la majoria de productes venien 
de paisos estrangers, tardaven molt i podien arribar defectuosos. 

Trobo que aquest treball em va ajudar molt a madurar com a persona i com a 
estudiant. Abans de començar, sabia que el tema escollit no era fàcil de tractat, però, tot 
i no tenir-ho tot a favor meu, vaig aconseguir treure tots els resultats esperats. 

Una de les parts que més va enriquir els meus coneixements sobre aquest àmbit 
va ser el fet de poder entrevistar cara a cara metges que treballen molt a prop de tots 
els pacients que pateixen alguna amputació. Realment, els podia veure a les cares el 
plaer que els produia poder patlar sobre el seu treball. Va ser un aspecte que em va 
emocionar, perquè potser, en un futur, em trobo en una situació semblant. Vaig poder 
concloure que cada vegada hi ha més demanda, i que avui en dia les operacions de prò- 
tesis internes són molt menys perilloses que anys enrere, ja que es duen a terme amb 
més frequiència. 

Respecte a l'entrevista que vaig fer amb l'afectada, puc confirmar que va fer-me 
reflexionar sobre temes que potser no hi acostumem a pensar, Mai ens adonem de què 
tenim fins que ho perdem, i per aquest motiu vaig decidir el títol del treball. Vaig refle- 

xionar sobre temes com l'acceptació de la societat que tenen les persones amputades o 
els canvis de vida que han de fer per adaptar-se al seu nou estil. 

Els resultats de les enquestes van ser els esperats, tot i que, com a conclusió, va 
haver-hi una dada que em va sorprendre: la majoria de gent pensa que en l'àmbit de 
l'enginyeria i robòtica anem molt més avançats del que realment estem. 

Poder treballar amb un tema tan versàtil com aquest i tan emocionant va ser un 
autèntic repte, i puc garantir que l'elecció del tema de recerca va marcar sense dubte el 
meu futur professional. 

LA ROBÒTICA PER LA IL-LUSIÓ DE VIURE 


ALBA SANCHEZ REVERTÉ 


Centre: Institut Antoni de Martí i Franquès de Tarragona 


TUuroR: FRANCESC GASSÓ MINGUET 


Els camps de la robòtica i la bioenginyeria han evolucionat molt en els últims anys, 
per la qual cosa cada dia disposem de més eines per millorar la qualitat de vida de 
la gent. 

Aquests avenços obren un món de possibilitats a les persones amb mobilitat 
reduida, ja que un dels aspectes amb què la robòtica hi pot contribuir és dotant-los 
d'autonomia. Aquest treball, doncs, està centrat en aquest àmbit, en l'estudi i la utilit- 
zació d'aquestes enginyeries. 

Al meu treball de recerca pretenc demostrar la importància i gran utilitat de 
tenir un robot/exoesquelet que complementi o desenvolupi tots els moviments de lòr- 
gan humà discapacitat a A de proporcionar més independència als éssers humans, 

Els objectius del treball es resumeixen en quatre punts: 


4 — Comprovar si la creació d'un robot/exoesquelet que complementi o desen- 
volupi tots els moviments de lòrgan humà discapacitat dotaria de més au- 
tonomia l'ésser humà i li milloraria la qualitat de vida. 

4, o Analitzar l'opinió i el coneixement de les persones que han contestat l'en- 
questa sobre la gent discapacitada amb mobilitat reduida i de les eines de 
què disposen. 

4 o Aprofundir en el coneixement i el funcionament d'aquests mecanismes tan 
complexos i avançats tecnològicament amb l'aportació de persones líders en 
la matèria. 


4 — Entendre el paper de les ones cerebrals en els exoesquelets. 


La metodologia emprada per la realització del treball es basa en els punts se- 
guents: 
4 — En primet lloc, en la recerca d'informació (llibres, articles, pàgines vveb, etc.) 
per conèixer totes les circumstàncies concurrents en l'àmbit de la robòtica 
i la bioenginyeria. 

4 — En segon lloc, en l'aprenentatge de tots els coneixements que requereix el 
treball (utilització de l'Arduino, MindVVave2, sensor flex, del servomotor, 


etc.). 


4 — En tercer lloc, pel que fa ala part pràctica, les entrevistes a persones refe- 


rents i les enquestes que vaig trametre als meus contactes per poder-ne 


analitzar lopinió i els coneixements, 


4 — L finalment, en últim lloc, la formació sobre la programació d'un robot i 


l'adquisició de material electrònic divers. 


El treball està dividit en dues grans parts: 


La part teòrica, que conté diversos punts. El primer parla de la bio- 
mecànica de la marxa humana, una àrea multidisciplinària. Per poder 
dissenyar un exoesquelet, és molt important tenir clara la relació que 
hi ha entre la biologia humana i l'enginyeria, la combinació dels conei- 
xements (anatomia, fisiologia, etc. ) amb els físics o mecànics, ja que 
es treballarà tant a escala microscòpica com macroscòpica a l'hora de 
dissenyar dispositius exoesquelètics. 

Per crear un exoesquelet que substitueixi el moviment d'una ex- 
tremitat com la cama, és molt important entendre la marxa humana, 
de la qual va ser pioner Aristòtil a De motu animalium, perquè la prò- 
tesi es pugui adaptar tan bé com sigui possible al cos humà i pugui 
portar un ritme de vida normal. Laplicació generalitzada de l'anàlisi de 
la marxa el 1970 va possibilitar l'estudi déssers humans que presenta- 
ven patologies com la paràlisi cerebral, la malaltia del Parhinson, etc. 

Un altre punt que es tracta en aquesta part són les lesions me- 
dul-lars. Perquè un òrgan actui d'acord amb el que lésser humà vol, 
el cervell ha de poder rebre la informació de la resta de l'organisme i 
també ha de poder enviar les ordres que manin els moviments que es 
volen. Quan aquesta connexió és interrompuda, és a dit, quan es pro- 
dueix una lesió medul-lat, es pot produir una paràlisi de la mobilitat o 
l'absència total de la sensibilitat a la zona afectada. Això provoca que 
l'ésser humà perdi part de la mobilitat i aquí és quan agafa importàn- 
cia la creació d'un robot, que milloraria la vida de la persona afectada. 

En un segon apartat aprofundeixo en els exoesquelets i les ortesis 
actives, ja que hi parlo de la història i l'evolució que han tingut. 

Al llarg de la història s'han dissenyat diversos mecanismes ro- 
bòtics amb diferents finalitats. Pel que fa als exoesquelets, el primer 
el va crear Nicholas Yagn el 1890 i millorava la capacitat de caminat, 
córrer O saltar amb un parell de ballestes elàstiques que treballaven 
paral-lelament amb les cames. 

Quant a les ortesis actives, els primers dissenys van començar a 


partir dels anys quaranta (1942) amb Filippi, creador d'un dispositiu 

que actuava hidràulicament per assistir els moviments del maluc i del 
genoll. En podem diferenciar dos grups: les passives, que no inclouen 
cap tipus d'actuació i saprofiten del propi moviment per generar la 
força (les molles en són un exemple), i les actives, que necessiten l'es- 
tímul de la persona. 

Per últim, a la part teòrica analitzo les ones cerebrals com un re- 
curs infrautilitzat que amb un desenvolupament adequat forma part 
del projecte d'implantació en la millora de la mobilitat per crear una 
interfície cervell-computadora. 


— — Pel que fa a la part pràctica, en primer lloc, vaig fer una sèrie d'entre- 
vistes a unes persones líders en la matèria per conèixer amb més pro- 
funditat els seus treballs i l'estat actual d'aquesta branca d'investigació. 
Em van impactar la tasca i els efectes dels seus treballs. 

En segon lloc, amb una enquesta en línia dirigida a persones del 
meu entorn, vaig analitzar la sensibilitat, el coneixement i la prioritat 
que atorgaven a la recerca en aquest àmbit i al desenvolupament de 
millores amb la tecnologia. 

Finalment, el meu propòsit de treball de camp va ser construir 
una mà funcional, artificial i independent. Per dur-ho a terme, vaig 
crear una sèrie de jocs de proves amb una placa de proves (protoboard), 
un sensor articulat i un led. Quan vaig veure que funcionava correc- 
tament, ho vaig traspassar al servomotor, que aniria lligat a cadascun 
dels dits de la mà (fabricada mitjançant una impressora 3D) i faria que 
la mà es mogués. 

Per afinar-ne el funcionament, vaig utilitzar el NeuroShy 
Brainvvave Starter Rit i vaig vincular els coneixements de les Ones 
neuronals amb els de l'exoesquelet (mà biònica). Només en vaig poder 
dur a terme la primera fase perquè per completar el treball faltaven 
la resta de components professionals que no estan al meu abast ni 
tampoc la resta de dades protegides privades de l'esmentada empresa. 


Com a conclusió, amb els experiments que he dut a terme per constatar la meva 
hipòtesi, és possible crear un exoesquelet que ajudi l'ésser humà amb un òrgan discapa- 
citat a ser més autònom i, per tant, a millorat la seva qualitat de vida. 

PREMI RAFAEL BATTESTINI 
Dos premis per a les Àrees de Medicina 


i Ciències de la Salut i de la Vida 


Rafael Battestini 
Barcelona 1886-Tarragona 1939 


Va fer de metge en diferents 
pobles de les contrades de 
Tarragona, on va deixar 
petjada, i també va dirigir 
l'Hospital de Santa Tecla de 
Tarragona. 


Membre compromès d'Acció 
Catalana, va ajudar moltes 
persones a exiliar-se. 


Ho fem bé2 Quin antisèptic és més eficaç2 
Aida Boronat Nodar 


La celiaquia 
Nerea Ireig Pérez 


HO FEM BÉ2 
QUIN ANTISÈPTIC ÉS MÉS EFICAÇ2 


AÀIDA BORONAT NODAR 


Centre: Institut Baix Camp de Reus 


TUTORA: PALOMA BELENGUER DOMÈNECH 


El present treball es basa a comprovar experimentalment l'eficàcia bactericida que tenen 
diferents productes a l'hora de desinfectar ferides. Amb la hipòtesi 4Potser no tots els 
antisèptics actuen de la mateixa manerax, comparo l'eficàcia antisèptica de diversos pro- 
ductes (sabó de mans, Betadine, alcohol, aigua oxigenada, Cristalmina i sabó Germisdin) 
en dos gèneres de bacteris: Escbericbia coli (gram -) i Bacillus plantarum (gram 4). 

Per definir el tema que havia d'investigar vaig començar a documentar-me sobre la 
matèria i definir els conceptes bàsics dels quals volia patlar: els bacteris, les seves caracte- 
rístiques i com podem actuar per eliminar el creixement bacterià en el cas de fer-nos una 
ferida i evitar una infecció. 

Vaig decidir fer el treball de recerca amb el Departament de Biologia, la qual cosa 
m'ha permès introduir-me al món de la microbiologia, de la investigació científica i fer 
servir el mètode científic per realitzar-lo. 

En primer lloc, vaig estructurar el treball seguint les pautes del mètode científic. 
Em vaig plantejar un problema per intentar donar-li resposta. La pregunta que em vaig 
fer va ser: 

Quin antisèptic té un espectre més ampli2 És a dir, quin antisèptic és més eficaç a 
l'hora d'impedir el creixement bacterià quan ens fem una ferida2 

Una vegada exposada la questió, vaig pensar un disseny experimental que pogués 
ser útil en la meva recerca, Vaig decidir comparar l'eficàcia de diferents productes que 
utilitzem pet desinfectar les ferides, ja que volia esbrinar si ho fem bé a l'hora de tenir 
cura de no agafar infeccions, 

Més endavant, em vaig proposar diversos objectius que volia aconseguir amb el 
meu treball: 


1. Aprendre a cercar informació adequada per a un bon treball. 
2. Adquirir coneixement sobre els bacteris i els antisèptics. 


3. Poder treballar en un laboratori i conèixer el material i l'espai de forma pràc- 
tica. 

4. Saber interpretat els resultats. 
5. Poder obtenir una resposta sòlida a la meva hipòtesi. 


6. Descobrir quin dels antisèptics utilitzats té un espectre més ampli. 


En aquesta investigació s'han fet cultius sobre medis amb agar (TSA i MRS) 
dels diferents bacteris i s'ha comprovat la inhibició del creixement que produeixen els 
productes sotmesos a estudi. 

Per obtenir els resultats, s ha mesurat l'halo d'inhibició de cadascun d'aquestspro- 
ductes, i se n'ha comparat l'eficàcia tant en gram -- com en gram -, 

A l'hora d'analitzar-ne els efectes, hem trobat que els antecedents bibliogràfics i 
els resultats obtinguts en l'experiment han presentat diferències. Alguns discs impreg- 
nats amb antisèptics es van desplaçar i van unit halos d'inhibició, i va ser impossible 
mesurar-los. Això no va permetre trobar una resposta fiable a la investigació. Per aquest 
motiu hauria calgut repetir l'experiment, però per manca despai i temps, no ha estat 
possible. 

En el moment de transportar les plaques des de la taula del laboratori fins a l'es- 
tufa, cal anar més amb compte perquè els discs estèrils impregnats d'antisèptic no es 
belluguin. 

Per fer una investigació mes acurada i obtenir resultats més fiables, cal utilitzar 
menys discs impregnats d'antisèptics en una placa per assegurar que els halos d'inhibició 
no s'uneixin i tinguin espai suficient per actuar, 

Per trobar un resultat més significatiu de l'acció dels antisèptics en els microorga- 
nismes que ens poden infectat quan ens fem una ferida, cal ampliar les espècies bacteri- 
anes per realitzar l'estudi. En aquest cas, i per motius de seguretat al laboratori, no s'ha 
pogut fer més extens el present estudi. 

Laigua oxigenada en Escbericbia coli (gram -) mostra l'efecte inhibidor més ampli. 
El resultat a l'hora de mesurar els halos d'inhibició ha estat d'una mitjana de 3,05 cm. 

La Cristalmina en Escbericbia coli (gram -) mostra un efecte inhibidor del 58,0390 
menys que el que mostra l'aigua oxigenada, però com que l'aigua oxigenada és un antisèptic 
que afecta les cèl.lules del nostre cos, podem considerar que la Cristalmina és més adient 
per desinfectar les ferides, ja que inhibeix en un grau alt el creixement bacterià, 

El Betadine en Escbericbia coli (gram -) mostra un efecte inhibidor menys ampli. 
El resultat a l'hora de mesurar els halos d'inhibició ha estat d'una mitjana de 0,45 cm. 
El Betadine presenta un 14,7596 d'eficàcia respecte de l'aigua oxigenada, de manera que 
aquest resultat fa que sigui preferible la utilització de Cristalmina, ja que té més poder 
inhibidor del creixement. 

El sabó Germisdin en Bacillus plantarum (gram 4) mostra l'efecte inhibidor més 
ampli. El resultat a l'hora de mesurar els halos d'inhibició ha estat d'una mitjana de 
1,95 cm. 

Laigua oxigenada en Bacillus plantarum (gram 4) mostra un efecte inhibidor del 
3,5996 menys que el que mostra el sabó Germisdin. 

Lalcohol en Bacillus plantarum (gram 4) mostra l'efecte inhibidor menys ampli. 
El resultat a l'hora de mesurar els halos d'inhibició ha estat d'una mitjana de 0,96 cm. 
Lalcohol presenta un 49,2390 d'eficàcia respecte del sabó Germisdin. Aquest resultat 
fa que sigui preferible la utilització del sabó Germisdin, ja que té més poder inhibidor 
del creixement, 

Els resultats obtinguts ens mostren que la inhibició del creixement bacterià és 
diferent segons si es tracta de gram -- o de gram -. Lantisèptic més eficaç contra l'Esc- 
bericbia coli (gram -) ha estat l'aigua oxigenada i el més eficaç contra el Bacillus planta- 
rum (gram 4) ha estat el sabó Germisdin. 

A partir dels resultats obtinguts, podem dir que l'aigua oxigenada és l'antisèptic 
més eficaç per impedir el creixement bacterià a les ferides i, per tant, el que presenta 
més poder desinfectant, 

Com a conclusió del treball i, considerant que quan ens fem una ferida ens expo- 
sem a infeccions d'un ampli ventall de bacteris, tant gram -- com gram -, podem afirmar 
que l'aigua oxigenada és una bona opció per aconseguir una bona desinfecció. 

Aquest treball de recerca tracta sobre la celiaquia, una malaltia autoimmunitària que 
afecta l'196 de la població i destrueix el sistema immunitari de la persona que la pateix. 
Quan la persona celíaca ingereix productes que contenen gluten, el cos el reconeix com 
una substància cestranyax i produeix anticossos contra el mateix organisme. Aquests 
anticossos o defenses lesionen l'intestí destruint o atrofiant la mucosa o capa interior, A 
causa d'això, la persona celíaca tindrà una alteració en l'absorció dels aliments. 

Què és el gluten, tothom sap què és2 Són un conjunt de proteines petites que 
podem trobar més habitualment a les llavors dels cereals de secà, com el blat, la civada, 
lordi, el sègol i el tritiacale, barrejades amb el midó. 

Els símptomes d'una celiaquia poden ser variats i diferents per a cada persona. 
En el cas dels nens, es manifesta poc temps després d'introduir en la seva dieta els ce- 
reals. Presentaran síndrome de malabsorció, que es traduirà en diarrea crònica i persis- 
tent, retard en el creixement, ventre inflat i inflamació de les cames causada per la falta 
de proteines que es perden en la diarrea. En canvi, en adults és més comú la presència 
de fatiga, dolor abdominal i anèmia. 

Com es detecta2 Per diagnosticar-la és imprescindible fer una gastroscòpia , per 
extreure una part de la mucosa de l'intestí prim i comprovat si es troba danyat per la 
ingesta de gluten. A més, si el metge detecta algun dels símptomes o alteracions analí- 
tiques pot fer una analítica de sang per determinar la presència d'alguns anticossos com 
l'antitransglutaminasa tissular i els anticossos antiendomisi. També s'ha de determinar 
la immunoglobulina (IgA) perquè sol ser deficitària durant la celiaquia i pot falsejar 
alguns resultats. 

La celiaquia ha estat per mi, ja des de ben petita, una companya de vida. Aquest 
fet em va portar a veure el treball com una oportunitat per tenit més informació sobre 
la malaltia i que em pogués ajudar en el meu dia a dia. A més, sempre he pensat que no 
és una malaltia gaire coneguda per tothom i per això que vaig voler investigar i conèixer 
què en pensa i què en sap la població. 

En el treball es parla sobre els mites de la dieta sense gluten, ja que afecten ne- 
gativament la vida dels celíacs. La dieta sense gluten va posar-se de moda a principis 

del segle xxi per diversos motius, però no té cap sentit que una persona no celíaca 
eviti el gluten, perquè està eliminant altres nutrients beneficiosos que li proporcionen 
els cereals. Tampoc hi ha cap evidència que una dieta sense gluten ajudi a aprimar-se: 
de fet, molts productes sense gluten contenen més quantitat de sucres i greixos trans 
(àcids grassos insaturats trans). 

Una persona celíaca ha d'evitar el gluten no només en la dieta sinó també en els 
productes de cosmètica, medicaments i altres. Per això tots els productes que contenen 
menys de 20 ppm de gluten tenen l'obligació d'anar marcats amb uns símbols, perquè 
una persona celíaca pugui comprar-los i menjar-los amb seguretat. Alguns d'aquests 
símbols són: l'expressió csense gluten), el símbol del pacte del celíac, el símbol de l'espi- 
ga barrada i el símbol de la FACE. A la pàgina dels Celíacs de Catalunya es pot trobar 
una taula orientativa d'aliments amb gluten i sense, 

Deixant de banda una mica tota la part teòrica del treball, vaig extreure el gluten 
de dues farines, una de blanca i una altra d'integral. Observant les diferències entre 
ambdues vaig arribar a les conclusions seguents: pel que fa al midó, n'hi ha més quanti- 
tat en la farina blanca, per tant, la farina integral té més quantitat de gluten. 

També vaig fer unes enquestes per estudiar la freqiència de celíacs a Catalunya, 
alhora que vaig aprofitar per saber quina alimentació segueixen, quins cereals poden 
consumir i quins no, quins símptomes tenen en cas de consumir gluten, si pateixen al- 
guna altra malaltia associada, si algun membre de la família és portador de la celiaquia, 
etc. Finalment, vaig investigar què sap la gent sobre la celiaquia per poder fer-ne una 
mica de difusió. 

Pel fet de ser celíaca vaig decidir experimentar i fer una prova amb l'ajuda de tres 
companys d'aula per veure la diferència que hi pot haver en referència al gust i la tex- 
tura entre aliments amb gluten i sense. Lexperiment consisteix a fer-los tastar amb els 
ulls tapats quatre plats diferents, amb gluten i sense, perquè descriguin les diferències 
que més es noten entre aquests aliments. 

Amb la finalitat de fer divulgació i que la gent aprengui una mica més sobre la 
celiaquia, vaig enregistrar un vídeo. Cada cop hi ha més persones celíaques i és molt 
important saber com s'ha d'actuar quan una persona celíaca va a menjar fora de casa. El 
vídeo consta d'entrevistes a diverses persones que coneixen el tema, com professionals 
sanitaris i professionals de la restauració. Així mateix, vaig entrevistar diverses perso- 
nes aleatòriament al voltant del supermercat per conèixer què sabien sobre aquesta 
malaltia i demostrar que hi ha més gent de la que ens pensem que la desconeix. 

Amb aquest treball magradaria fer una crida als restaurants que ofereixen men- 
jar sense gluten. Els vull agrair el servei que donen, la formació que fan pel que fa a 
al.lèrgies i els protocols que segueixen a l'hora de treballar, ja que és molt important que 
tots els treballadors els coneguin, tant l'existència de la contaminació creuada com els 
protocols. Perquè fer menjar per a una persona celíaca no és només evitar el gluten en el 
menjar sinó també evitar-lo a les zones on es manipula i es conserva l'aliment. 

Com diu Jim Rohn: eCuida el teu cos, perquè és l'únic lloc que tens per viurex. 

El meu treball de recerca, abans de començar la investigació, partia d'una pregunta clau 
que generaria totes les respostes que aniria trobant pel camí: quin ha estat el paper i la 
rellevància de la dona amaziga al llarg de la història: 

Doncs bé, per començar i per saber de què estem parlant, cal donar una breu 
definició de què és ser amazic. La paraula amazic , etimològicament, significa home 
lliure i és el terme amb el qual es designen els habitants de l'Àfrica septentrional, des 
dels deserts d'Egipte a l'oceà Atlàntic, i des de les costes de la Mediterrània a l'interior 
del Sàhara. Són una ètnia mil.lenària, relíquia del món preislàmic, que ha aconseguit 
transmetre i mantenir vives la llengua i les tradicions, de generació en generació, mal- 
grat un esdevenir històric complicat. 

Històricament, el poble amazic sempre s'ha vist perjudicat per les diverses in- 
vasions que ha tingut amb els canvis socials, polítics i culturals que això ha comportat. 
Però, malgrat tots els intents de voler aniquilar els costums i les tradicions amazigues, 
aquest poble es va mantenir ferm i sòlid davant de qualsevol invasió, fins a l'ingrés dels 
califats àrabs provinents de l'Orient i l'entrada de la religió islàmica, en mans d'homes. 
Les tribus amazigues es van oposar a les noves institucions i a les noves organitzacions 
socials, però a mesura que va anar passant el temps va ser inevitable la penetració de 
l'integrisme islàmic i l'arabització de molts amazics. 

Aquest poble, que ha sobreviscut a tota conquesta i ha estat sotmès al llarg de 
la seva història, té una identitat pròpia, amb una cultura molt variada i diversa, sense 
un patró a seguir entre les diferents ètnies. Amb tot, comparteix unes certes caractetís- 
tiques com ara el fort lligam amb la natura, la indumentària tradicional plena de color 
i de vida, la música amb poemes que ofereixen esplèndides melodies, amb missatges 
subliminars, i els instruments, tots fets de manera artesanal. Aquestes peculiaritats i la 
seva pervivència intacta no són les que només donen el signe identitari a aquest poble, 
ja que a diferència d'altres, aquesta és una cultura matriarcal. El paper rellevant de la 
dona és imprescindible per a l'avanç de la societat amaziga, val a dir que la dona és el 

pilar bàsic de la cultura i de la tradició, fins al punt que la seva presència esdevé neces- 
sària en tots els àmbits, 

Sabem, doncs, que la dona amaziga, encara que des del nostre present ens pugui 
semblar impossible, ha estat i és un principi de vida. Ella ha estat qui ha conservat i 
ha protegit unes formes de vida pròpies i identitàries. I aquest fet deixa de ser inusual 
quan, a partir d'aquest treball de recerca, entenem que, de fet, la cultura amaziga és 
matrilineal i matriarcal, i que la dona hi ocupa funcions que en altres cultures no li són 
pròpies. 

En el marc pràctic de la recerca, he dut a terme entrevistes a dones d'origen 
amazic implicades directament en el tema, en contextos diferents: el primer grup en- 
trevistat es troba format per dones amazigues que viuen a Catalunya, mentre que el 
segon són dones que són al Marroc. La principal conclusió és que la dona amaziga 
es trobava silenciada, sense cap mena de recursos per afrontar les desigualtats i les 
injustícies que patia fins que ha decidit prendre el timó de la seva pròpia vida, decidit 
per ella mateixa i recuperar la importància que ha tingut al llarg de la història. Diver- 
ses causes han estat les que han fet minvar el paper i el rol tan essencial que tenia la 
dona amaziga dins del context social, cultural i polític, però poden ser englobades dins 
d'aquests aspectes: 


1. El fenomen de la migració: l'emigració, a meitat del segle xx de la població 
del nord del Marroc, va produir l'arribada de les dones amazigues, la ma- 
joria d'elles analfabetes i sense cap mena de coneixements, a nous territoris 
desconeguts. Això va provocar la seva inactivitat i la seva absoluta depen- 
dència de l'home. Tot i així, aquest fet està canviant amb les noves generaci- 
ons filials. 


2. La modernització social i la urbanització: la desigualtat d'oportunitats i el 
difícil accés de la dona amaziga als àmbits més actius li donen un estatus 
social molt baix que li provoca invisibilitat, perquè té dificultats per fer-se 
veure malgrat la seva importància. 


3. La islamització i l'arabització: amb la irrupció de les dinasties orientals i 
l'arribada de la religió islàmica durant el segle vir es va produir un desordre 
social que va beneficiar les lleis islàmiques, totalment diferents de les lleis 
tribals dels pobles amazics que havien prevalgut fins aleshores. Els àrabs 
van sotmetre el poble amazic sota les seves normes, van estimular la davalla- 
da de la participació social de la dona i van minvar la llibertat en què havia 
viscut fins llavors. 


4. Laillament geogràfic i la marginació social: la marginació que ha patit la 
cultura amaziga, la majoria de vegades per part dels estats àrabs, ha portat 
a l'aillament del poble amazic entre les regions desèrtiques i muntanyoses, 
fet que dificulta encara més l'accés al marc educatiu de la seva població, so- 

bretot del sector femení, ja que la majoria de les dones són analfabetes i 
això les fa dependents d'una figura masculina per fer-se càrrec de tots els 
afers públics. Això comporta que qualsevol acte de reivindicació topi amb 
les normes socials que confinen les dones a l'àmbit estrictament domèstic, 
sense oblidar també les injustícies socials, les interpretacions masclistes de 
l'integrisme islàmic i el patriarcat social. 


A tall de recapitulació, la dona amaziga ha anat forjant la seva identitat per mitjà 
de les seves pròpies decisions, deixant empremtes amb el pas del temps. Malgrat tots 
els greus canvis que ha patit, a hores d'ara saixeca de nou per tornar a tenir entre les 
mans la seva tan anhelada independència, reivindicant novament els seus drets i els del 
seu poble. Actualment en la visibilitat, en la recerca de suport, en la reivindicació de 
lalliberament del poble amazic, les dones tenen un paper principal. I encara cal desta- 
car-ne la seva funció més rellevant: la representació del moviment i la visibilització del 
patiment i de l'aillament del seu poble. 

Lany 1939, després de la Guerra Civil Espanyola, molts republicans catalans que ha- 
vien lluitat per defensar la República van ser exiliats a França, on els alemanys els van 
capturar i els van enviar a camps de concentració, com és el cas de Mauthausen. Aquest 
treball de recerca és una investigació sobre com van sobreviure els republicans catalans 
a la tortura nazi i amb quines condicions de vida van poder fer-ho. Per plasmar correc- 
tament tota aquesta anàlisi he usat el relat històric, basat en tretze entrevistes a disset 
familiars de deportats catalans del camp de concentració de Mauthausen, he llegit nou 
llibres i he assistit a dos museus i dues conferències molt importants vinculades a la 
temàtica. 

El resultat ha estat Des de la gàbia en blanc i negre, una novel-la històrica escrita 
en forma de diari, que narra l'experiència de viure un any al camp de concentració de 
Mauthausen a Àustria, concretament sexplica l'any 1941, un dels anys de més duresa. 
Els fets estan protagonitzats per Jordi Ventura Grau, un personatge intrèpid i valent, 
sota el qual queden amagades totes les identitats dels republicans catalans que en el 
seu dia van viure aquesta realitat en la seva pell. Es pot observar quins són els valors 
de la República, la unió i la força, la supervivència, la psicologia de tots els personatges, 
la barbàrie nazi, l'holocaust, el sentiment d'apàtrida... Són molts els elements que fan 
d'aquesta història un record que cal preservar en la nostra memòria històrica com a 
país, però que també cal deixar-ne empremta sobre el cor de tots aquells que estem vius 
i tenim la capacitat crítica d'entendre, acceptar i corregir els errors del passat. 

M'agradaria usar aquest espai per dirigir-me a tots aquells que han fet possible el 
naixement d'aquesta novel.la històrica, especialment a tots els familiars de deportats que 
vaig entrevistar: mai podré oblidar les vostres paraules, mai oblidaré cadascuna de les 
entrevistes en què senzillament no era capaç d'assimilar tot allò que se mexplicava. Vos- 
altres sou els verdaders herois, no perdeu mai aquesta essència i aquestes ganes de voler 
deixar empremta, sou increibles. Aquesta novella està dedicada a vosaltres, que sigui la 
força i la veu dels qui avui no poden parlar, a tots els republicans catalans que van lluitar 
per la República, aquesta és la vostra història, que mai més serà silenciada. 

Aquesta investigació té un valor històric i sentimental molt important, aquest 
segon ja ha estat plasmat, i el primer ara ho serà, ja que aquest treball destapa un punt 
que ha estat molt esborrat al llarg de la història, l'existència de dos fotògrafs de Maut- 
hausen: el Francesc Boix i l'Antoni Garcia. És evident que el protagonisme de Boix 
ha eclipsat el treball de l'Antoni Garcia, però en aquest treball s'ha fet justícia i aquest 
personatge tan rellevant ha rebut l'èmfasi que mereix. D'altra banda, en aquesta recerca 
també es troba una anàlisi profunda de la vida al camp, com els republicans van malviu- 
re en tots els sentits: una alimentació escassa, treballs forçats, l'exposició a baixes tem- 
peratures, poques hores de descans, plagues i epidèmies d'insectes i de malalties... Són 
molts els problemes que s'han de resoldre quan et volen exterminar: des de situacions 
complicades de conflictes a la feina fins a l'existència de suicidis, que acaben consumint 
la teva persona. Situacions en què la realitat supera la ficció, que els qui ho van viure en 
primera persona, per molt que ho intentessin, no ho podrien oblidar. 

Mai hi haurà paraules per explicar què simbolitza aquest treball, només hi ha 
una opció, que és intentar reviure allò que simbolitza Mauthausen, l'exili, en definitiva, 
viure en un infern mai imaginat, des de la lectura d'una novella que vol deixar constàn- 
cia d'uns fets reals viscuts per persones de carn i ossos com nosaltres. 

Finalment, vull dir que la història ha de ser el nostre exemple per seguir lluitant 
actualment, que ens hem d'interessar pel nostre passat i que sobretot l'hem de cons- 
truir des de la justícia i com a exemple d'aquells errors que reconeixem i, per tant, volem 
que no es tornin a repetir, Que seguirem lluitant per la llibertat d'expressió perquè és 
el nostre dret, que les persones no podem ser oprimides pels nostres ideals polítics, 
ni obligats a ser exiliats, ni tampoc encadenats... Mentre tot això hi sigui present, el 
nostre país tindrà caràcter feixista i totalitari. Seguir un líder carismàtic és feixisme, 
oprimit les llibertats d'un conjunt de persones o d'un poble és feixisme, buscar una 
raça pura és feixisme, siguem conscients que tot el que tenim va ser lluitat per persones 
amb molta valentia que van arriscar la seva vida pel que actualment posseim. Simple- 
ment, vull acabar dient que hem de construir la història que voldrem que s 'expliqui de 
nosaltres, lluitem: 

PREMI MARIA JOSEPA MASSANÉS 
Quatre premis per a les Àrees d'Arts i Humanitats, 


i Ciències Socials i Jurídiques 


Maria Josepa Massanés 
Tarragona 1811 - Barcelona 1887 


Escriptora i poeta del 
romanticisme i de la 
Renaixença catalana. 


En el discurs de 
gènere, Massanés és 
una de les pioneres de 
la reivindicació del dret 
a l'escriptura per a les 
dones. 


La tradició del Studio Gbibi 
Carlos Cabello Bonal 


Quin llamp de rondallesi Edició, catalogació i estudi del corpus rondallístic de Seròs 
Rut Nolla Bertran 


Consequiències demogràfiques del còlera morbo asiàtic 
a Reus a la segona meitat del segle xix 
Maria Vilella Ferré 


La relació entre l'ús del colori els sentiments 
Alejandro Cabello Bonal 


Poder i justícia. Relacions en el pensament de Hannab Arendt i Micbel Foucalt 
Raúl Carrillo Gonzàlez 


LA TRADICIÓ DEL STUDIO GHIBI 


CARLOS CABELLO BONAL 


Centre: Institut Vidal i Barraquer de l'arragona 


TUTORA: ANDREA LORENTE VAN BERGE HENEGON 


Tothom ha vist una pel-lícula d'animació en algun moment de la seva vida, però se- 
gurament poca gent s'interessaria per tot el procés de confecció, Sempre havia sentit 
curiositat per aquesta part de l'animació, la més tècnica i manual, que, a més, amb el pas 
dels darrers anys ha experimentat més canvis a causa de les noves eines tecnològiques 
que apareixen sovint, 

A causa d'això, volia captar aquesta evolució d'alguna forma, però per fer-ho ha- 
via de seleccionar un estudi d'animació que hagués viscut aquestes dues etapes tan ben 
distingides de la història de l'animació, és a dir, que en el seu treball es pugui apreciar 
la inserció i l'experimentació de noves tecnologies. He triat Studio Ghibli, un estudi 
d'animació japonès que va fundar l'any 1985 Hayao Miyazalxi i Isao Talahata, dues 
de les persones més influents en el món de l'animació. Un dels motius principals pels 
quals també vaig pensar en Studio Ghibli, com el protagonista del meu treball de re- 
cerca, va ser la tècnica d'animació que utilitzava a les pel-lícules, l'animació tradicional. 
Aquesta tècnica és una de les primeres que va existir i, per tant, en el moment de crear 
Studio Ghibli no havia experimentat canvis en la confecció. Aquest fet em va portar 
a pensat com es podia apreciar l'evolució de la tècnica de l'animació tradicional a les 
pel-lícules de Studio Ghibli: Ainalment, vaig confeccionar unes taules avaluadores que 
agrupaven diferents trets propis de l'animació que saprecia actualment, per exemple 
l'ús d'efectes a ordinador o l'ús de tècniques 3D. 

Tot seguit, per poder avaluar les pel.lícules de Studio Ghibli, havia de recollir 
informació, que organitzaria en el marc teòric del treball, sobre la història de l'anima- 
ció, les tècniques més usades i sobre Studio Ghibli. Cal insistit que la part més impor- 
tant del marc teòric és la informació recollida sobre les tècniques d'animació, ja que 
d'aquesta forma vaig poder distingir combinacions de diferents tècniques a les pel-lícu- 
les de Studio Ghibli. En aquesta part del treball es parla sobre la tècnica de l'animació 
tradicional, la tècnica stop-motion, que no es troba en cap pel-lícula de Studio Ghibli, i 
la tècnica de l'animació amb ordinador, que ja és més contemporània i saprecia en les 
darreres pel-lícules de l'estudi d'animació. 

Amb l'ajuda de la informació recollida es van confeccionar unes taules avaluado- 
res per a les pel-lícules analitzades, un total de set, escollides cronològicament. Prime- 
rament, les variables que es van emprat per avaluar les pel-lícules són: 


I. El nombre de fotogrames per segon. 

II. Superposició dels objectes o personatges al fons. 

II. La qualitat del moviment en escenes d'acció i de desenvolupament. 
IV. El compliment dels dotze principis d'animació de VValt Disney, 


V. Els detalls del moviment, és a dir, l'expressió dels personatges, tant física 
com emocional. 


VI. Lús d'efectes a ordinador (qualsevol efecte que no sigui tridimensional que 
hagi estat inclòs a la pel-lícula). 


VII. Efectes 3D. 


La película que va ser analitzada en primer lloc és la primera pel-lícula que 
Studio Ghibli va fer després de la fundació, sanomena El castell al cel i va set estrena- 
da l'any 1986. La segona va ser Porco Rosso i va ser estrenada el 1992, Aquestes dues 
cintes presenten característiques molt semblants respecte a la confecció, perquè no 
contenen efectes digitals i estan fetes a mà, amb la tècnica de l'animació tradicional. 
Segonament, vaig analitzar La princesa MononoRe, que va ser estrenada el 1997 i va 
ser la primera pel-lícula que Studio Ghibli va digitalitzar, així com El viatge de Cbibiro, 
estrenada el2001, El castell ambulant, estrenada el 2004, i El record de Marnie, l'últi- 
ma pel-lícula que va fer Studio Ghibli en el moment de la confecció del treball, que 
va ser estrenada el 2014. Aquestes quatre pel-lícules presenten una evolució tècnica 
molt important, ja que cronològicament s'aprecia que la digitalització de La princesa 
Mononote va ajudar que les altres pel.lícules presentessin efectes mai vistos en aquesta 
classe de cintes. En altres paraules, la digitalització de La princesa MononoRe va pro- 
vocar un abans i un després en el món de l'animació. Finalment, també vaig analitzar 
Ponyo al penya-segat, estrenada el 2008 que no presenta cap evolució tècnica i està feta 
completament a mà. 

A continuació de l'anàlisi de les pel-lícules es van crear unes categories que 
classificaven les pel-lícules en quatre nivells (O, 1, 2, 3), d'acord amb l'ús de tècniques 
d'animació contemporànies, és a dir, d'acord amb l'ús d'efectes a ordinador o tridimen- 
sionals. Això va permetre relacionar les pel-lícules amb el pressupost. Llavors, a partir 
d'això es podia visualitzar gràficament aquesta relació, obviant que l'ús d'efectes digitals 
permetia a les pel.lícules tenit un pressupost molt menor, en canvi, també saprecia 
que amb el pas del temps la no incorporació d'efectes encareix molt la producció d'una 
pel-lícula, perquè Ponyo al penya-segat és la cinta amb més pressupost i també, la més 
moderna de Ghibli que no té efectes digitals. 

En conclusió, els objectius del meu treball es van complir, ja que vaig comprovar 
que Studio Ghibli va ajudar a evolucionat la tècnica de l'animació tradicional. 

Com a comentari personal sobre el treball de recerca, magradaria que el meu 
treball provoqués una reflexió en les persones que el llegeixen, i que apreciin més la 
feina dels animadors i animadores que participen en la confecció dels llargmetratges 
animats, i que amb sort la reivindicació per millorar les condicions de treball d'aquestes 
persones sigui més popular. A vegades és interessant visualitzar el contrast entre l'es- 
perança i la tranquil-litat que ens pot aportar una pel-lícula animada, però, en realitat, 
per l'altre costat hi ha persones que no treballen en les condicions de treball més ade- 
quades, amb uns nivells d'exigència molt grans. Finalment, també m'agradaria agrair a 
la meva tutora, Andrea Lorente, la seva feina com a tutora del treball de recerca, i al 
Consell Social de la URV per donar-me aquesta oportunitat. 

QUIN LLAMP DE RONDALLESI 
EDICIÓ, CATALOGACIÓ I ESTUDI 
DEL CORPUS RONDALLÍSTIC DE SERÒS 


Rur NOLLA BERTRAN 


Centre: Institut Antoni de Martí i Franquès de Tarragona 


TuroR: Josep MARIA MARTORELL COCA 


Les rondalles —patrimoni immaterial de la societat— són la memòria d'una cultura, 
d'un poble, d'una família, de qui les narra. En aquest volum, mitjançant uns criteris 
d'elaboració pròpia, s'han transcrit i editat les nou rondalles que constitueixen el cor- 
pus rondallístic de Seròs. Trobat al Fons Rossend Serra i Pagès, el corpus fou manus- 
crit en el primer terç del segle xx pel folllorista Josep Fossas. Les rondalles es presen- 
ten ordenades i catalogades segons el sistema internacional d'Aarne / Ihompson / 
Uther (ATU) i precedides de l'esbós biogràfic d'aquest folllorista fins ara desconegut. 
Tot lector, encuriosit o especialista, podrà gaudir d'un bocí de memòria serossana en- 
dinsant-se en l'estudi d'aquest rondallari. 

Aquesta obra fou guardonada amb el XXXVI Premi de Cultura Popular Valeri 
Serra i Boldú, atorgat per l'Ajuntament de Bellpuig. 


Referència de la publicació: 


Nota (2022). Quin llamp de rondallesi Edició, catalogació i estudi del corpus rondallístic 
de Seròs (primera edició). Publicacions de l'Abadia de Montserrat. 

CONSEQUÈNCIES DEMOGRÀFIQUES 
DEL COLERA MORBO ASIÀTIC A REUS 
A LA SEGONA MEITAT DEL SEGLE XIX 


MARIA VILELLA FERRÉ 


Centre: Institut Gabriel Ferrater i Soler de Reus 


TuroR: Josep MARIA MIRÓ MIRÓ 


Des de l'antiguitat han existit malalties infeccioses que han afectat la humanitat, com la 
pesta negra, la verola, la rubèola, etc. Ara parlem del coronavirus i encara desconeixem 
com ens afectarà a mitjà i llarg termini. Al segle xix l'epidèmia per excel.lència va ser el 
còlera morbo asiàtic, una malaltia infecciosa aguda causada pel bacteri Vibrio cbolerae 
o Vibrio comma, originari d'Àsia. 

Per raons de documentació —disponibilitat d'arxius parroquials— i perquè és 
un tema poc o gens estudiat a Reus, el camp d'investigació del meu treball són les conse- 
quiències demogràfiques del còlera morbo asiàtic a Reus a la segona meitat del segle XIX, 
concretament l'any 1854. La finalitat és arribar a unes conclusions més específiques i 
sòlides sobre l'afectació demogràfica que va tenir aquesta malaltia a Reus. 

Per dur a terme l'anàlisi, he recorregut a fonts primàries de l'Arxiu Municipal de 
Reus per trobar documentació relacionada amb el còlera. Amb aquesta informació he 
pogut reconstruir les etapes i accions que hi va haver durant l'epidèmia. Vaig utilitzar 
les actes de l'Ajuntament de 1854 per veure l'evolució del còlera i les mesures que es 
van dictaminar, com els fulls volants i els butlletins que es van publicar per informar 
la població de la situació que es vivia. També he consultat el Llibre d'òbits del fons de 
lArxiu Històric de l'Arquebisbat de Tarragona centrat en la parròquia de Sant Pere 
Apòstol de Reus, la més important d'aquesta ciutat. He anat prenent nota i tabulant 
tota la informació dels llibres de registres consultats als arxius per poder elaborar les 
taules estadístiques i els gràfics pertinents. No només he consultat l'any 1854, sinó que 
he estudiat des del1852 fins al 1856 per poder fer una comparació i veure la diferència 
de mortalitat entre els anys. 

El còlera és una malaltia infecciosa aguda causada pel bacteri Vibrio cbolerae o 
Vibrio comma, originari d'Àsia. És un habitant natural del medi aquàtic, en particular 
de les aigiies salobres de rius, estuaris i costes, 

Es propaga per via fecal-oral, directament de persona a persona o indirectament 
mitjançant fluids contaminants d'un dipòsit ambiental. En resum, el mitjà de propaga- 

ció més habitual és l'aigua o aliments contaminants, a més de vòmits i deposicions de 
persones infectades. 

Hi ha escassos estudis sobre l'arribada del còlera morbo asiàtic a Europa i dife- 
reixen de les pandèmies que van arrasar la resta del món, No obstant això, es diferenci- 
en sis onades de còlera durant el període del segle xix i del segle xx. 

La primera que va arribar a Espanya i Catalunya va ser durant la segona pandè- 
mia mundial (1829-1951). Ara bé, el nucli d'aquesta investigació se centra en els efectes 
del còlera a la ciutat de Reus i, malgrat la falta d'informació de l'arribada de la malaltia 
al Baix Camp, podem afirmar que es va produit durant la tercera onada (1852-1859). 

Lepidèmia colèrica de 1854 va afectat, doncs, la població de Reus. A través de 
la comparació entre les defuncions del període 1852-1856, sobserva que la mortalitat 
el 1854 augmenta, cosa que concorda amb el brot de còlera. Estadísticament es pot 
associar l'alta mortalitat de 1854 amb l'epidèmia mitjançant la prova de hi quadrat. 

Si comparem el règim demogràfic antic del segle xix, que es caracteritzava per 
una alta mortalitat infantil, amb les defuncions durant els anys 1852 a 1856, s'observa 
que la franja d'edat entre els O i els 20 anys va ser la més damnificada. Per tant, i tor- 
nant a fer una prova de hi quadrat, que la mortalitat infantil fos la més elevada en els 
anys estudiats no vol dir que hi hagi una associació entre les defuncions per còlera o 
per altres causes. 

Si ens centrem en les defuncions per sexe l'any 1854, podem observar una ele- 
vada mortalitat femenina durant el mes de setembre. Així, doncs, es demostra que el 
còlera va afectar de forma estadísticament més significativa les dones que els homes 
a Reus perquè tenien contacte continu amb malalts i l'obligació d'atendre les tasques 
domèstiques, en especial la neteja. 

Igualment, tant l'afectació d'homes com de dones al mes de setembre augmenta 
en la franja dels 20 als 60 anys. Una possible explicació és que, com que es tractava de 
la gent treballadora, estava exposada a més risc a causa de les condicions sanitàries del 
treball i que tenia més mobilitat. 

Malgrat que l'estrat social no li importava al còlera, la classe més perjudicada era 
la baixa (classe més abundant en la societat del segle XIX) en concordança amb l'elevat 
percentatge d'aquesta classe al segle xix a Espanya. 

Tot i que l'any 1854 va tenir lloc una epidèmia colèrica a Reus, a l'Arxiu Muni- 
cipal no hi figuren documents sobre les mesures preventives .De tota manera, es pot 
remarcat el doctor reusenc Josep Alberich i Cases (1824 - 1878), que va tenir un paper 
destacat per la publicació del Tratado de galvanoplastia. Instrucción popular acerca del 
cólera morbo asiàtico, on es divulgaven les normes d'higiene per fer front a la malaltia. 

Durant el 1885 va tenir lloc una altra pandèmia, de la qual figuren les informa- 
cions seguents: les cartes que l'alcalde de Reus va enviar als metges en què els dema- 
nava la seva cooperació: un butlletí titulat Preceptos que deben observarse en épocas de 
epidemia colèrica, publicat per l'Excm. Ajuntament de Barcelona, perquè les famílies 
nestiguessin informades, i butlletins oficials on es tractaven diferents aspectes de la 
vida pública i sanitària. 

Actualment vivim una altra epidèmia mundial, el coronavirus. Les causes i con- 
sequiències són diferents de les del còlera, però hi ha una excepció, una semblança amb 
les conseqiències demogràfiques perquè s'ha produit una sobremortalitat molt eleva- 
da, en especial en persones grans, 

Durant la tercera pandèmia mundial, el còlera va arribar a la ciutat de Reus l'any 
1854. Com hem vist i analitzat en el treball, va afectar demogràficament la població, 
però no a tota per igual. 

La població femenina va ser la que es va veure més damnificada a causa de la 
realització de tasques com la neteja i la cura de persones malaltes. No obstant això, 
l'índex de mortalitat masculina també va ser elevat perquè el còlera perjudicava amb- 
dós sexes. D'altra banda, queda il-lustrat que va afectat amb més intensitat les persones 
adultes entre 20 i 60 anys, ja que eren les que tenien responsabilitats laborals i més 
mobilitat. Finalment, com es podia esperar, malgrat que el còlera no va distingir entre 
classes socials, la classe baixa va ser la que es va veure més perjudicada. No ens ha d'es- 
tranyar perquè, a més a més de ser la més nombrosa, era la que tenia menys recursos i 
era la classe treballadora. 

LA RELACIÓ ENTRE L'ÚS 
DEL COLORI ELS SENTIMENTS 


ALEJANDRO CABELLO BONAL 


Centre: Institut Vidal i Barraquer de larragona 


TuroRa: RAQuEL PÉREZ BUENO 


Un dels meus interessos és l'art. Des d'una edat primerenca he mostrat interès per les 
diferents formes d'expressió artística, sobretot per la pintura, Quan mirava les obres de 
diferents artistes em preguntava si hi havia cap relació entre els sentiments de l'autor i 
els colors que utilitzava a l'hora de retratar escenes al llenç. Aquesta inquietud es feia 
més forta quan observava les obres del pintor noruec Edvard Muncbh. Per aquesta raó, 
el vaig escollit com a pintor que analitzaria. La relació entre l'art i els sentiments és 
innegable, perquè coneixem l'art com una forma d'expressió. Però volia saber si el colot, 
més enllà de les figures i els símbols, havia estat condicionat pels traumes de l'autor. 
Per tant, aquest treball de recerca és un estudi analític de dotze obres del pintor Ed- 
vard Munch i té com a finalitat comprovat si els seus traumes, sentiments i inquietuds 
es poden veure a través del color que utilitza. 

Abans d'iniciar la redacció del treball, vaig marcar uns objectius que havia de 
complit durant la confecció: 


1. Comprendre què és el color i la psicologia relacionada. 
2. Conèixer els moments més importants de la vida d'Edvard Munch. 
3. Fer un estudi dels colors que apareixen en les obres del pintor noruec. 


4. Comprovar si els colors utilitzats en les peces estan condicionats pels seus 
sentiments. 


A l'hora de començar el treball, vaig plantejar la hipòtesi: Els colors de les obres 
d'Edvard Munch estan condicionats pels seus sentimentsx. Aquesta afirmació proce- 
deix del pensament que és una forma doexpressió. Molts artistes l'utilitzen com una 
espècie de diari, per tant, aquesta suposició era la més encertada des de la meva pers- 
pectiva. Lestudi presenta tres blocs, a més d'una introducció i una bibliografia. 

El primer bloc és el marc teòric, quecomença definint el color des d'una pers- 
pectiva objectiva, amb l'espectre de llum de Nevyton i la definició de color. Hi exposo 
els atributs que té el color i una petita explicació sobre què són els colors primaris i 
els diversos tipus. A continuació, explico l'harmonia del color, amb hipòtesis de fí- 

sics com Rutherford i Neveton, i després, gràcies als escrits de Johannes Itten, trobo 
subjectivitat en aquesta harmonia. Posteriorment, parlo de dues teories del color: la 
teoria de Mayer i la de Goethe, Seguidament, hi ha explico la psicologia del color, en 
què exploro els diferents sentiments relacionats amb els colors primaris. Finalment, 
la transició al marc pràctic ve marcada la biografia del pintor noruec, en què explico 
alguns dels seus traumes, com la pèrdua de la seva mare i la seva germana o la relació 
amb la sexualitat, 

Amb el coneixement que tenia del marc teòric vaig redactar el marc pràctic, en 
què analitzo les obres d'Edvard Munch. Amb aquesta informació i algunes dades més 
especifiques que es presenten a cada anàlisi, vaig arribar a una conclusió sobre l'ús del 
color en cada obra. La tria de les pintures es va basar a escollit aquelles que presentaven 
més informació, d'aquesta forma podria arribar a una conclusió més precisa, Entre les 
obres analitzades es troben les famoses composicions El crit (1893) i Vampir (1895), 
a més de La dansa de la vida (1899-1900), Autoretrat entre el rellotge i el llit, Mare i filla 
(1897 o 1899), Inger a la platja (1889), Llum de lluna (1893), Pubertat (1894-1895), 
La tempesta (1893), La nena malalta (1885-1886), Madonna (1894-1895) i Vesprejar 
(1888). 

L'últim bloc que presenta el treball són les conclusions, en què es debat sobre la 
veracitat de la hipòtesi plantejada. Hi desmenteixo la meva hipòtesi i afirmo que els co- 
lors de les obres d'Edvard Munch no estan condicionats pels seus sentiments. Això és 
degut al fet que Munch, en nombroses ocasions, utilitza el color com a eina simbòlica, 
i podem arribar a conèixer les inquietuds de l'artista gràcies a la il.luminació, la posició 
dels personatges i diversos simbolismes. 

Com a reflexió general del treball, en retrospectiva, confeccionar-lo va ser una 
experiència enriquidora. Vaig assolir tots els meus objectius, i vaig tindre l'oportunitat 
de donar protagonisme ala meva part més humanística que, com a estudiant de l'àmbit 
científic, en poques ocasions havia donat a conèixer, 

PODER IJUSTÍCIA. 
RELACIONS EN EL PENSAMENT 
DE HANNAH ARENDT 
IMICHEL FOUCALT 


RAÚL CARRILLO GONZALEZ 


Centre: Institut Pons d'Icart de Tarragona 


TUTOR: MIGUEL ALBADALEJO PÉREZ 


Justícia, igualtat, llibertat, drets, poder, moral... paraules, termes, que sescolten i s'utilit- 
zen en cada moment, a tot arreu. Moltes vegades dites o escrites lleugerament, sense 
que hi hagi cap reflexió sobre aquests conceptes. Es fan servir en el discurs dels polítics, 
en una discussió familiar, en una manifestació multitudinària, en un debat, en un ma- 
nifest, en un sermó religiós i en infinitat d'altres contextos. Desperten en les persones 
sentiments d'odi, d'afecte, de fraternitat, d'indignació, d'amor, Però, deixem sempre que 
la llum de la reflexió travessi aquests conceptes i els puguem veure amb claredat, amb 
els significats, causes, efectes i consequiències que tenen2 

En aquest treball trobem dues persones que han dedicat la seva vida a posar 
llum a aquestes questions, han treballat per aconseguir fer-ne una anàlisi brillant i 
aportar les eines per fer-ne una reforma per a una vida més afavoridora: Hannah Aren- 
dt i Michel Foucault. Dos filòsofs, una jueva-alemanya que veurà reflectits en la seva 
obra un esperit de lluita antitotalitària i una esperança en la política i la llibertat in- 
dividual i col.lectiva, i un francès que partirà d'una carqueologia: del coneixement i 
la veritat per acabar convertint la seva obra en la bandera de la crítica i rebel-lia de les 
societats i els dispositius que l'ajusten. Dues perspectives que coincideixen en molts 
punts i discrepen en d'altres, però que, sens dubte, trenquen amb moltes tradicions fi- 
losòfiques i doten el segle xx en endavant d'un instrument per utilitzar-lo en potència: 
la crítica fllosòfica. 

Com a punt de partida, cal exposar els interessos i les motivacions que van fer 
que decidís tractar aquest tema al treball de recerca. També, era una manera de fer una 
crida i suscitar en la gent el pensament crític que fa tants segles i mil.lennis que pro- 
mouen filòsofs, pensadors i illustrats, allunyant-se d'un pensament de ctamatx, com 
retrauria Nietzsche. Trobo que ara, en aquest moment , la filosofia i la crítica als esde- 
veniments polítics i socials ha de ser més forta que en altres temps. Arreu comencem a 
veure protestes, nous corrents de pensament, més punts de vista diferents, i és aquest 
el ressort que necessita la filosofia. 

Tant la justificació com l'objectiu del treball van de la mà, ja que es vol fer com- 
prendre com funcionen les estructures ja esmentades i fer-ne coneixedor el lector, Els 
objectius que es proposen de bon començament són fer un estudi exhaustiu dels dos 
pensadors i més endavant comprovar si les seves idees poden estar vigents en les soci- 
etats actuals. Trobo molt necessària la tasca que es planteja per poder donar a conèi- 
xer (o almenys fer-ne una aproximació) els dos conceptes, poder i justícia, i despertar 
el sentit crític respecte a aquest tema. També motiva el repte de relacionar les idees 
d'aquests dos filòsofs que tant representen en el pensament contemporani. A més, hi 
ha una pregunta que alhora esdevé un dels objectius: existeix una forta relació entre els 
dos pensadors, capaç de poder-se combinar l'una amb l'altre i formar una teoria política 
unificada i alhora vigent en l'actualitat2, 

Com que es tracta d'un treball d'àmbit filosòfic, bona part és d'arrel teòrica, amb 
la finalitat de deixar ben assentades les bases del pensament de tots dos filòsofs. Co- 
mençant amb una biografia curta de cadascun seguit de les idees i aportacions flo- 
sòfiques, es presenten Arendt i Foucault. Tot seguit, i just en el pas a la part pràctica 
del treball, es veuran les relacions i disparitats entre els dos pensadors. D'una banda, 
trobarem una entrevista a la Dra. Anna Quintanas, professora de filosofia a la Uni- 
versitat de Girona, experta en el pensament de Foucault, i d'altra banda, una anàlisi 
arendtiana en esdeveniments històrics. Finalment, es podran llegir unes conclusions 
sobre el contingut de l'escrit. 

Pretendre resumir en unes desenes de pàgines tota l'obra d'Arendt i Foucault és 
una tasca inabastable, per tant, el que sexposa al marc teòric no és més que un petit es- 
bós del seu pensament, més concretament de la seva política. S'hauria dentendre com 
les primeres bases des d'on es pot partir cap a un estudi molt més profund d'aquests 
insaciables escriptors. 

Amb lentrevista a la Dra. Quintanas es podrà comprovar aquest aspecte de 
Foucault. Malgrat els intents de posar-me en contacte amb algunes de les filòsofes i 
professionals d'Hannah Arendt per fer-ne una entrevista amb els mateixos objectius, 
no fou possible. Així i tot, trobo que amb l'anàlisi que he fet, he pogut posar en pràctica 
la capacitat d'anàlisi a partir dels coneixements de la pensadora compresos en el marc 
teòric. 

Pel que fa a la questió de si es podia concebre una teoria unificada dels dos au- 
tors, plantejada als objectius, tot i que la resposta és negativa, no és insatisfactòria, ja 
que he trobat les raons per donar aquesta resposta. Els motius pels quals ha estat difícil 
elaborar una teoria arendt-foucoultiana del poder i la justícia són dos: 

Primerament, cap dels dos filòsofs tenia la pretensió d'elaborar una teoria polí- 
tica. Ells mateixos expressen que només han elaborat una anàlisi, una arqueologia més 
aviat històrica d'aquests conceptes i com es manifesten. Tots dos rebutgen les grans 
teories universalistes de la filosofia i, per tant, qualsevol intent d'elaborar-ne una és 
abandonar per consequència el seu pensament. 

Tots dos parteixen del mateix mètode filosòfic d'anàlisi i la crítica compartida 
al funcionament d'alguns aspectes de la modernitat. Examinar-los aporta dues visions 

que difereixen en alguns aspectes que es tracten al treball. En tot moment els he estat 
fidel, ja que he obtingut dues interpretacions dels conceptes de poder i justícia prou 
autosuficients individualment. 

Amb aquest breu resum general queda introduida aquesta exposició dels autors 
el nom dels quals sortirà tants cops al llarg del treball: Hannah Arendt i Michel Fou- 
cault. Dos filòsofs que, tot i que no els agradava que se ls etiquetés d'aquesta manera, 
no hi ha cap mena de dubte que han deixat al món contemporani un pensament i refle- 
xions de gran valor, Les seves idees, com ha ressaltat la Dra. Quintanas, són una caixa 
d'eines a partit de les quals podem trencar els murs d'indiferència i cadència crítica, i 
construir amb aquest poder que ens deixen una societat basada en la justícia. 

ES TUDI DEL FENOMEN SOLS TICIAL 
D'HORTA DE SANT JOAN 


SERGI ALCOVERRO POCH 


Centre: Institut Terra Alta de Gandesa 


TUTOR: FERNANDO CHAVARRIA FORES 


Des de petit, els veins i familiars mexplicaven un fenomen solar que passa als voltants 
del solstici d'estiu al nucli antic d'Horta, molt proper a casa meva, La incidència del 
sol en una façana després d'un recorregut dona lloc a curiositats com la que sesdevé a 
ledifici del Racó de les Grases. 

En aquesta zona del nucli antic de la vil-la es produeix un fenomen lumínic ob- 
servable el dia del solstici d'estiu i, en menor mesura, en els dies anteriors i posteriors a 
lefemèride solar: a primera hora del matí els rajos solars travessen una escletxa situada 
entre l'església i l'edifici conegut com casa de Don Pedro, enfocant cap a les cases de la 
plaça, en concret a casa Colau. A poc a poc la llum va fent un moviment cap a la dreta, 
degut al moviment de la Terra, cap a casa Carlets, creua els porxos i - finalment es pro- 
jecta exactament a la figura del sol situada a la façana de la casa del Racó de les Grases. 
Per finalitzar fa una progressió que s'acaba a la finestra de la dreta. 

Abans no entenia les diverses circumstàncies que feien que això passés, i al 
principi tampoc m hi capficava gaire. Però a mesura que anava creixent, la curiositat 
augmentava, i cada cop tenia més interès per conèixer i entendre detalladament aquest 
efecte. El meu cap somplia de preguntes referents a aquesta particularitat, per exemple: 


4. Què passa perquè aquest fenomen succeeixi2 
1 — Quins factors hi tenen a veure2 


4 Per què hi ha una escletxa o forat entre els edificis de l'església i de casa Don 


Pedro: 


Aquests interrogants i el fet que més un tema molt proper van ser la principal 
motivació per escollir aquest tema per al treball de recerca. La hipòtesi o l'objectiu prin- 
cipal en el qual centro el treball és saber si és un fenomen elaborat i pensat a propòsit 
o una simple casualitat, 

La mateixa història d'Horta, amb un nucli antic medieval i amb lligams molt 
estrets amb l'orde del Temple, sobretot els edificis implicats (una església consagrada a 
Sant Joan Baptista i l'edifici de casa de Don Pedro, amb uns propietaris molt arrelats a 

la religió cristiana), em van fer plantejar una possible intencionalitat per part dels su- 
posats primitius projectistes dels edificis que potser van construir les cases perquè es 
produís el fenomen. Al llarg del treball aquesta idea ha anat perdent força, però sense 
arribar a poder descartar-la completament, sobretot amb la descoberta de diversos 
fets que mobren nous interrogants. La questió inicial, doncs, no quedarà completa- 
ment resolta, 

Per dur a terme aquest treball he fet un estudi des de dues vessants simultànies. 

La primera, estudi històric i utbanístic, que es la part més teòrica, es podria de- 
finir com de descripció. He dut a terme una investigació basada en la recollida, anàlisi 
i classificació de dades. Està centrada a explicar i situar el marc històric i teòric del tre- 
ball, amb l'objectiu de poder relacionar la construcció i ubicació dels tres edificis prin- 
cipals implicats amb el fenomen(comentar cases de la diapositiva), tot això tractant de 
trobar-hi alguna pista sobre la possible intencionalitat. 

Laltra part és l'estudi astronòmic i matemàtic del fenomen on lexplico i l'analit- 
zo el matemàticament, 

Hi consta lobservació i el seguiment del fenomen que vaig fer durant els dies 
que tenia previstos d'assistir, amb algun inconvenient que després comentarés establei- 
xo la importància del solstici i alguns exemples de fenòmens solars coneguts en d'altres 
llocs: finalment hi ha un estudi matemàtic, centrat en un treball de camp que vaig fer 
al lloc del fenomen amb Fernando, amb aparells professionals, a través dels quals vam 
recollir un conjunt de dades empíriques. 

Astronòmicament els solsticis estan relacionats amb la posició del Sol i són 
produits gràcies a la inclinació de l'eix de la Terra. El nom prové del llatí solstitium, que 
significa sol quiet. Traslladat a la realitat, ve a dir que aquest dia el sol es manté quiet al 
punt més alt de besfera terrestre. 

Es produeix que al solstici d'estiu el Sol arriba al màxim recorregut i aconse- 
gueix la màxima declinació nord (--230 45'), màxima alçada aparent al cel i la durada 
del dia és la màxima de l'any, Després, al cap de sis mesos arribarà al punt on tindrà la 
màxima declinació sud (—232 45') i serà el solstici d'hivern. És quan el Sol aconsegueix 
la menor alçada aparent al cel, i la durada de la nit és les màxima de l'any. De la mateixa 
manera que quan a l'hemisferi nord es produeix el solstici d'hivern, a l'hemisferi sud es 
produeix el solstici d'hivern, i així a l'inrevés. 

Vull comentar els dos principals problemes que vaig tenir a l'hora de fer el tre- 
ball. El primer és en l'observació del fenomen: sis dels catorze dies que vaig estar pre- 
sent al fenomen no vaig poder veure'l a causa de la nuvolositat, com podeu veure en 
aquesta imatge. Va arribar a ser una mica desesperant la mala sort que vaig tindre, 
perquè no vaig poder delimitar bé de dates el fenomen. A més, havia de matinar molt, 
però sort que passa al costat de casa meva i no havia de mourem gaire per veurel. Lal- 
tre problema va ser la dificultat per accedir a dades, fonts de consulta i imatges per fer 
la recerca històrica, a causa de l'antiguitat dels edificis. 

En conclusió, no puc donar una resposta a la hipòtesi inicial del treball, sobre 
si és un fenomen elaborat i pensat a propòsit o una casualitat. Personalment, tot i 

l'esforç després de tot el treball m'he quedat amb una sensació agredolça perquè no 
he pogut resoldre la pregunta que fa molt de temps que em faig referent a aquest 
fenomen. 

Una última cosa és que durant el treball vaig despertar l'atenció de l'Ajuntament, 
ens vam posar en contacte i vam decidir posar un panell informatiu a la plaça que ex- 
pliqués el fenomen, cosa que valoro molt positivament perquè és una curiositat bonica 
que hi ha al meu poble i un bon atractiu. 

EL SO DE LA IMPRESSIÓ 3D 


MARINA VERDIELL SANCHEZ 


Centre: Institut Baix Camp de Reus 


TUTOR: ENRIC ARMENGOL ROIG 


Sempre m'ha agradat la música, toco la trompeta i vaig al Conservatori de Música de 
Reus des de fa tretze anys. Iocar la trompeta és una de les activitats que em permeten 
gaudir i desconnectar més. Aquest any faig l'últim curs de música, 6è de grau profes- 
sional. En tots aquests anys he après molt sobre la música i m'ha permès veure molts 
aspectes des d'un altre punt de vista. 

Quan van dit que havíem de fer el treball de recerca (TDR), vaig pensar que 
una bona opció seria relacionat dues temàtiques com la música i el disseny, ja que 
ambdues magraden i em desperten interès. Després d'investigar, vaig trobar diverses 
idees i a poc a poc una va anar prenent força. Em va cridar l'atenció la impressió 3D, 
perquè se sap poc d'aquest tema però està avançant molt últimament, tot i encara no 
és gaire conegut. Va ser en aquell moment quan vaig pensar que estaria bé fer alguna 
part de la trompeta amb alguns materials d'impressió 3D per veuren el cost i la qua- 
litat de so. 

Inicialment vaig voler fer la trompeta sencera, però després de valorar i parlar 
amb diferents empreses d'impressió 3D vaig veure que el cost d'imprimir-la sencera era 
molt elevat. A causa d'aquest motiu, vaig centrar-me a fer el disseny del broquet, ja que 
el preu de la impressió és molt més raonable i, a més a més, el broquet és la peça més 
important perquè és el primer que sutilitza per aprendre i és el que en permet creat el 
so melòdic. 

Els meus objectius eren: 


1. Dissenyar una part de la trompeta, en aquest cas el broquet, per impri- 


mir-lo en 3D. 


2. També volia fer una alternativa al broquet de metall que sigui més barat i 
així que els nens que comencen a tocar-la puguin tenir el seu broquet per 
menys diners. 


Les meves hipòtesis van ser: 


1. El disseny serà fàcil, ja que agafava les mesures del meu broquet original. 

2. Els broquets impresos en 3D sonen diferent de l'original. 


3. Ha de ser possible fer una anàlisi matemàtica de les diferències del so per 
poder veuren les similituds. 


4. La impressió 3D serà més barata que comprar un broquet de metall. 


5. Dels materials utilitzats en la impressió 3D, el que sonarà millor és el de 
resina per les seves característiques, per exemple, l'acabat i el preu elevat. 


La metodologia usada per fer aquest treball ha estat la seguent: primer vaig 
fer una recerca d'informació sobre les impressores 3D, els materials i altres coses re- 
lacionades amb aquest tema. Després vaig buscar informació sobre la trompeta, més 
detalladament del broquet, per saber com és, les parts, com s'utilitza, etc. 

Un cop obtinguda tota la informació necessària, vaig fer una recerca de tots els 
programes o aplicacions on es poden fer dissenys en 3D. Desprès d'això vaig agafar el 
programa que semblava més fàcil per començat, el TinterCAD, 

Quan ja havia decidit el programa, vaig començar a fer el disseny del broquet. 
Primer vaig agafar les mesures del broquet de metall original, i les vaig passar al pro- 
grama per fer el prototip en 3D. A mesura que anava fent, vaig trobar errors de disseny 
que no es podien solucionar. Llavors vaig passar a un altre programa recomanat, el Fu- 
sion 3609, que feia el disseny en 2D per passar-ho a 3D després. En aquest programa 
va ser fàcil rectificar els errors i fer bé el disseny. 

Quan vaig tenir el disseny en 3D vaig imprimir els broquets amb tres mate- 
rials diferents: àcid profilàctic, àcid profilàctic massís i resina (PLA, PLA massís i 
resina). 

Fets els broquets vaig fer l'anàlisi del so, amb l'aplicació Audacity, Vaig enre- 
gistrar cada so de l'escala cromàtica i vaig trobar l'espectre de cada nota, al qual vaig 
associar un vector que contenia les amplituds dels harmònics per poder comparat-los 
entre si. 

Vaig buscar una manera matemàtica de comparar els vectors associats a aquests 
sons per tenir un criteri de semblança entre ells. Per trobar-lo i poder comparat els 
sons, vaig mesurar l'angle que formen aquests vectors mitjançant una eina matemàtica 
senzilla basada en el producte escalar. 

Llavors, un cop feta l'anàlisi del so, vaig fer un estudi econòmic per saber la dife- 
rència de preu entre el broquet original i els impresos, i veuren l'estalvi econòmic. Amb 
aquesta informació vaig explicar les utilitats que es poden donar als broquets impresos 
en 3D en l'àmbit de l'educació, professional i personal. 

Com a conclusió, vaig comparar les meves hipòtesis amb els resultats finals: 

La primera, en què plantejava que el disseny seria fàcil, perquè partia de les 
mesures del meu broquet original, no s ha complert, ja que no ha estat fàcil el disseny 
del broquet perquè has de dominar els programes que s han utilitzat. Però dedicant-hi 
temps he pogut complir l'objectiu de fer el disseny. Com més utilitzava el programa, 
més facilitat tenia pet rectificar els errors i tenia més motivació per continuar. 

En la segona hipòtesi, en què esperava que el so del broquet imprès en 3D seria 
diferent del so d'un broquet de metall, he pogut descobrir que no hi ha tanta diferència 
de so. Això m'ha sorprès i m ha despertat l'interès per dissenyar tota la trompeta en 3D 
i comparar-la amb la trompeta de metall. Cosa que no descarto fer en un futur, 

La tercera hipòtesi, en què vaig dir que trobar les diferències tant de so com d'as- 
pecte seria fàcil, no ha tingut el resultat que esperava, perquè tant el so com l'aspecte 
són molt similars. D'una banda, el so a simple oida no es diferencia gaire. D'altra banda, 
la part estètica tampoc, ja que segons les mides del broquet original, en l'altre només 
sobserven algunes petites diferències amb els detalls del broquet. 

La quarta hipòtesi, en la qual plantejava que la impressió 3D seria més barata 
que comprar un broquet de metall, és correcta, ja que els materials utilitzats són més 
barats: per tant, els poden utilitzar estudiants en fase d'iniciació a l'instrument sense 
tenir por de perdrells. 

Finalment últim, la cinquena hipòtesi, en què vaig dir que el material que so- 
naria millor seria el de resina, ha estat incorrecta. M'ha sorprès molt aquest fet, ja que 
pensava que com que era un material amb acabat llis i bons detalls sonaria més sem- 
blant al broquet de metall. Després de l'anàlisi he comprovat que el que té el so més 
semblant és el de plàstic PLA. 

Personalment aquest treball m ha permès conèixer el disseny i les aplicacions 
que té la impressió 3D. Un camp de futur que m'ha obert un possible estudi d'engi- 
nyeria. 

ALS MITJANS AUDIOVISUALS 


DaAviD CASTRO GARCÍA 


Centre: Institut Andreu Nin del Vendrell 


TUTOR: LORENZO GARCÍA CONTRERAS 


No us ha passat mai que, veient una sèrie o pel-lícula d'acció, ciència-ficció, etc. us 
pregunteu com és de realista el que es veu a la pantalla. Un ésser humà normal seria 
capaç d'aconseguir gestes remotament semblants a les de la majoria de protagonistes 
d'aquests gèneresP 

Des de ben petit, preguntes d'aquest tipus m han despertat moltíssima curio- 
sitat, de manera que a l'hora d'escollir un tema per treball de recerca, vaig decidir que 
tractaria d'això: les lleis de la física als mitjans audiovisuals. El primer que calia fer era 
pensar com enfocaria el tema, i sobretot, de quina assignatura el voldria fer. Encara que 
també hauria pogut triar la biologia, finalment em vaig decidir per la física, ja que en 
aquell moment creia que els coneixements de biologia necessaris per treure conclusions 
(genètica, anatomia, bioquímica, etc.) distaven molt del que sabia. En canvi, els conei- 
xements de física de primer i segon de batxillerat em permetien avaluar la dinàmica i 
la cinemàtica de diferents situacions sense la necessitat d'utilitzar física de cursos molt 
més avançats. 

Amb això decidit, vaig pensar com enfocaria el treball en general: què analitza- 
ria i amb quin nivell de detall. Podria haver triat moltes escenes i extreure conclusions 
molt genèriques de cadascuna, però després de diferents proves, vaig arribar a una 
conclusió. Vaig decidir que el millor seria intentar fer una anàlisi profunda de les situ- 
acions físiques en cada cas (plantejar-les i intentar obtenir les dades necessàries) per 
poder extreure'n conclusions més fiables. 

Així doncs, vaig triar quatre escenes de diferents mitjans audiovisuals (tres pel- 
lícules i una sèrie animada) en què un personatge descrivia moviments que, a priori, no 
semblaven plausibles segons els models físics actuals, és a dir, que no semblava que un 
humà els pogués dur a terme, Tot això amb l'objectiu de comprovat, mitjançant càlculs, 
si el que es veia en aquestes escenes era possible o no en la realitat. 

Encara que es tractés descenes diferents, en general el procediment seguit a 
l'hora d'intentar analitzar-les ha estat molt semblant. 

En les quatre partia de la mateixa hipòtesi: que el moviment descrit no era 
coherent amb els models físics. A continuació, intentava plantejar l'escena utilitzant 
els coneixements físics de batxillerat (dinàmica i cinemàtica) i, si es requerien, conei- 
xements una mica ampliats. A partir d'aquest punt el procediment seguit per cada es- 
cena va començar a variar, En tres dels quatre casos analitzats, per confirmar o refutar 
la hipòtesi era necessari calcular un valor concret (acceleració, mòdul d'una força... ), 
i per obtenir-lo calia saber diferents dades de cada situació (distàncies, velocitats, 
temps...). 

Aquest procés d'obtenció de dades era específic per a cada escena: per exemple, 
en una vaig haver de trobar la distància que recorria el personatge fent servir la seva 
alçada com a escala, o en una altra vaig haver de buscat l'adreça real on tenia lloc l'acció 
per trobat l'alçada d'un edifici. En resum, l'obtenció de dades va ser un dels reptes del 
treball, ja que va requerit originalitat a l'hora de trobar mètodes alternatius per arribar a 
trobar certes mesures. En una pel-lícula l'única dada que pots obtenir de manera objec- 
tiva és el temps (amb el comptador de minuts i segons del reproductor de vídeo), tota la 
resta (distàncies, masses, velocitats...) les he hagut de trobar d'altres maneres. 

De fet, la dificultat a l'hora de recopilar informació per fer càlculs va acabar 
sent el filtre més important per escollir escenes, perquè n'hi havia moltes que eren in- 
teressants, però no sem va ocórrer cap manera d'obtenir dades ni de fer cap anàlisi per 
treuren una conclusió. 

Un fet important a destacar és que les demostracions realitzades són merament 
teòriques. Estar treballant amb situacions fictícies, és a dit, moviments que no tenen 
lloc en la realitat dificulta, si no impossibilita, la realització de processos experimen- 
tals per arribar a certes conclusions. Í a més, en l'únic cas en què es podria comprovar 
experimentalment és una escena que implica armes de foc (escena 3), de manera que 
tampoc era una opció viable. 

També cal esmentar que amb aquest treball he analitzat escenes de pel-lícules 
diferents, és a dir, casos aillats entre si, amb l'objectiu de treuren unes conclusions ge- 
nerals (veure si la majoria d'aquests moviments són plausibles segons els models físics 
actuals o no). Tot i així, en cada cas he tret unes conclusions concretes a partir de les 
diferents anàlisis físiques, ja que cada escena és un cas aillat de la resta. 

En conclusió, fer el treball de recerca sobre la física en els mitjans audiovisuals 
m'ha servit per comprendre amb molta més profunditat alguns conceptes físics que 
sexpliquen molt per sobre al batxillerat. A més, en l'àmbit personal m'ha servit per 
aprendre com organitzar-me, com buscar informació, i a buscar maneres alternatives 
de trobar allò que un vol trobar, 

EL GRAND JETÉ I NEVVTON, 
UNA BONA PARELLA DE BALL2 


BERTA LLAURADÓ MOYANO 


Centre: Institut Gaudí de Reus 


TUTORA: NÚRIA MÉNDEZ CIVIT 


Des que tinc 3 anys que estic relacionada amb el món de la dansa. Recordo perfecta- 
ment el primer dia que vaig assistir a una classe, i fins ara, amb 17, encara gaudeixo 
d'aquest art cada dia. Sempre m he sentit atreta per totes les ballarines i tots els balla- 
rins quan interpreten una obra, tant clàssica com contemporània. Però, quan veus com 
aquests artistes duen a terme 32 fouettés (com el cas d'Odile a El Llac dels cignes) o fan 
un grand jeté espectaculat, en qualsevol d'aquestes obres clàssiques, és quan tens ganes 
d'endinsar-t hi perquè aquesta meravella de moviment et captiva i et transporta a una 
altra dimensió. En practicar la dansa, vaig aprendre que no tot és tan senzill com es veu 
des del públic. Aquella dolça ballarina que jo veia al teatre treballava molt per semblar 
lleugera i fer-ho fàcil. Arran d'això i de totes les experiències que he viscut com a inte- 
grant d'aquest art, sempre he volgut arribar a fer, com a mínim, vuit fouettés o un grand 
jeté. Tots sabem que és questió de pràctica diària durant moltíssimes hores, però també 
hi té un paper molt important la física. Així, entenent conceptes d'aquest àmbit pensem 
que ens pot ajudar a realitzar aquests passos que somnies des que ets petita. 

Aquesta ha estat la motivació principal de la meva elecció de tema en el treball 
de recerca. Sabia que la recerca no podia ser lluny del ballet, la meva passió més sincera, 
aquella que per molts disgustos que m'hagi portat mai no deixaré d'estimar, Vaig creure 
que era l'oportunitat perfecta per demostrat com el món de la dansa està relacionat 
amb el món de la física, especialment amb Isaac Neveton, Ben certa és la frase que, po- 
pularment, sentim: e No hi ha art sense cièncias. Ens podem preguntar: Quina relació 
hi ha entre ciència i art, en el cas que ens ocupa ara, la dansa entesa com a art complet 
i sense límits2 

La dansa consta de moltes tècniques, moviments i estils diferents, però tots par- 
teixen de les mateixes bases i comparteixen passos similars. La dansa és un art en què 
sutilitza el moviment del cos per expressar, comunicar i sentir, una forma en què el 
ballarí o ballarina interpreta cada moviment amb el cos o la mirada. 

La característica de la física, com la ciència més fonamental, es deu al fet que 
estudia les propietats bàsiques i generals de la matèria com són el moviment i les forces 

que actuen entre els cossos, així com l'estructura. La física ens ajuda, també, a entendre 
què passa mentre ballem, com es produeixen els moviments i quines forces les provo- 
quen, quins factors alteren l'equilibri i com es restableixen. 

Una classe de dansa aborda conceptes com el manteniment l'equilibri, el control 
de la velocitat de gir, la realització de piruetes, el control de l'altura del salt o l'ús dels 
braços en els diferents exercicis i moviments, entre molts d'altres. Quan la ciència es 
posa a estudiar la dansa, en realitat el que està fent és estudiar com un ballarí o ba- 
llarina és capaç d'unir-se a la naturalesa per crear moviments únics. De fet, qualsevol 
ballarí aplica la ciència de manera intuitiva, només que si aquest tipus d'operacions es 
realitzessin de manera racionalitzada, els resultats potser arribarien a ser millors. Ni 
que aquesta connexió entre vida quotidiana i ciència sembli invisibilitzada, tot està 
connectat, Un cop entenem això, potser mostrarem millor el que volem produir artís- 
ticament. 

Així doncs, en primer lloc he fet un estudi dels aspectes de la física mecànica 
nevytoniana, en els apartats de cinemàtica, estàtica i dinàmica, fent especial atenció en 
les tres lleis de Neveton i la relació que tenen amb la dansa. El moviment de la ballarina 
queda explicat, entre d'altres, per la suma d'aquests tres apartats. Seguidament faig la 
recerca i la conseguent recopilació de dades i informació prèvies sobre el món de la 
dansa clàssica i un petit resum de la seva història. 

Un cop finalitzada aquesta cerca, i ja en la part pràctica, caso la dansa i la física, 
fent jo mateixa de model, per demostrar que totes dues disciplines estan estretament 
relacionades, i que aplicant els conceptes de la física pots millorat la tècnica del clàssic. 
Concretament, analitzo els moviments que, com a ballarina, realitzo, i la forma en què 
es connecten per donar lloc a les diferents figures de dansa, concretament el grand jeté 
(pas que llança), objecte d'estudi d'aquest treball de recerca. 

També he recollit dues entrevistes dirigides a experts en els dos camps estudi- 
ats, la dansa i la física, per esbrinar la seva opinió i què hi ha de cert darrere d'aquests 
objectius. 

Les fonts consultades han estat de dos tipus. D'una banda, fonts bibliogràfiques 
(llibres sobre aquestes matèries) i vvebgràfiques (amb informació específica tant en tex- 
tos com en imatges), don he obtingut informació sobre els conceptes de la física i la 
història i evolució de la dansa. D'altra banda, he fet treball de camp fent vídeos mentre 
aplicava la tècnica dels diferents moviments de ballet als conceptes físics i, tal com ja 
he esmentat anteriorment, realitzant entrevistes a persones expertes que tenen relació 
amb la dansa i amb la física. 

El mètode de treball ha consistit en l'elaboració d'un esquema previ, en la cerca 
d'informació en fonts de diferents tipus seguint aquest esquema, en el buidatge i classi- 
ficació de les dades obtingudes i, per confirmar-ne la validesa, he procurat contrastar-la 
consultant diverses fonts i duent a terme els visionaments per seguir el procés de la 
millora de la tècnica, 

Les ballarines som ben conscients dels perills que comporten els grans mo- 
viments a l'escenari, Segurament moltes de nosaltres hem experimentat la vergonya 

d'una caiguda. Quan es reconeixen les forces entre els peus i el terra que són necessàries 
per dur a terme qualsevol moviment: quan controles les forces necessàries per als salts 
elevats, sobretot en els aterratges amb més probabilitats de produir lesions... és una 
meravella veure que aquests moviments es fan realitatl 

Voldria afegir que la dansa relacionada amb la física, i essent conscient en la 
meva execució, m'ha resultat tan fascinant que ara encara hi trobo un afegit més de 
motivació quan ballo perquè hi veig una explicació en cada moviment que majuda a 
cercar la perfecció, si més no, d'intentar-ho i donar-hi sentit, 

Per acabat, vull donar les gràcies a totes les persones que m'han acompanyat 
durant la realització d'aquest treball. 

PREMI RAFAEL BATTESTINI 
Dos premis per a les Àrees de Medicina 


i Ciències de la Salut i de la Vida 


Rafael Battestini 
Barcelona 1886-Tarragona 1939 


Va fer de metge en diferents 
pobles de les contrades de 
Tarragona, on va deixar 
petjada, i també va dirigir 
l'Hospital de Santa Tecla de 
Tarragona. 


Membre compromès d'Acció 
Catalana, va ajudar moltes 
persones a exiliar-se. 


Del residu al bioplàstic 
Víctor Nadal Martínez 


La lluita contra els superbacteris 
Isabel Jurado Meléndez 


DEL RESIDU AL BIOPLÀSTIC 


VíCTOR NADAL MARTÍNEZ 


Centre: Col.legi La Salle de Tarragona 


TUTORA: JosEPA BAZ VIDAL 


En un món on cada any arriben més de 8 milions de tones de residus plàstics al mar i 
on sespera que el 2025 hi hagi més plàstics que peixos als oceans, no tenim cap altra 
solució que intentat canviar el futur, No obstant això, aquest canvi ha de ser totalment 
respectuós amb el medi ambient, fomentant l'economia circular, reduint les emissions 
de gasos contaminants i amb una política de residu zero. 

Els bioplàstics biodegradables es postulen com els nous materials del segle XXI 
i la seva utilització és necessària per poder fer aquest gran canvi. Cada vegada són més 
les empreses que intenten trobar la manera més eficient de produir aquest tipus de 
plàstic, però els preus de producció segueixen sense poder competir amb el del plàstic 
convencional. 

Dins d'aquest conjunt de biopolímers, els polihidroxialcanoats (PHA) es 
postulen com uns dels millors successors dels plàstics amb origen petroquímic. Com 
que es tracta d'uns polímers que utilitzen diversos bacteris com a molècula de reserva 
energètica, podem trobar PHA de diferents tipus i amb característiques i propietats 
diferents. Per exemple, la biocompatibilitat amb l'ésser humà, que li aporta un ventall 
molt ampli d'aplicacions en camps com la medicina, la biotecnologia, la indústria ali- 
mentaria, etc., la regulació de la degradabilitat, que obre la porta a l'administració de 
fàrmacs i cosmètics dirigits, i la possibilitat de reemplaçar altres materials convencio- 
nals con la fusta, el cartó i la cel-lulosa. 

L'únic inconvenient dels PHA per poder entrar en tots aquests camps és el cost 
de producció, que encara que durant l'última dècada s'han pogut dissenyar diversos 
processos més eficients, arriba a ser entre tres i quatre vegades més car que el cost del 
polipropilè o polietilè, 

És per això que en treball s'ha estudiat i s'ha posat en pràctica la viabilitat d'un 
innovador mètode de producció de PHA. Aquest procés es basa en la utilització dels 
bacteris presents en les estacions de depuració d'aigúes residuals (EDAR) com a bac- 
teris productors de PHA, i l'aprofitament dels residus orgànics presents a les aigúes 
residuals com a substrat alimentari. He arribat a la conclusió que és possible implantar 
un procés paral-lel al de depuració d'aigies que permeti l'obtenció de bioplàstics. 

Explicació del treball 


El treball es troba organitzat en dues parts, el marc teòric, on sexplica tota la infor- 
mació que ha estat necessària per poder realitzar la investigació, i el marc pràctic, on 
sexposa el disseny experimental que es va dur a terme. 

D'aquesta manera, dins la primera part es pot trobar una introducció formada 
per una breu explicació de quina és la situació actual dels plàstics i els diferents tipus de 
polímers dorigen petroquímic i biopolímers que podem trobar en la indústria. 

Tot seguit , trobem una lexplicació més centrada en els polihidroxialcanoats, 
amb la descripció de les seves propietats químiques, físiques i mecàniques, i fent èmfasi 
en les seves aplicacions. 

Després, sexpressa de forma teòrica el procés de síntesi de PHA que fa el bac- 
teri, descrivint les principals proteines de l'orgànul responsable de la producció i de la 
seva acumulació. També es parla dels gens implicats en aquesta síntesi i es descriuen les 
principals rutes metabòliques de producció dels PHA. 

Finalitza amb lexplicació del model industrial de producció de PHA com a 
procés paral-lel al de purificació d'aigúes en una EDAR. 

D'altra banda, l'objectiu de la part pràctica era poder fer una comparació del PHA 
produit per un cultiu put de Pseudomones putida R T2442 respecte de la producció de 
PHA dels bacteris presents als llots actius de l'EDAR de Tarragona. D'aquesta manera 
es podrien comprovar totes les hipòtesis plantejades en aquest IdR. 

El primer bloc experimental, centrat en el creixement dels bacteris i la produc- 
ció de PHA, consta de tres pràctiques. Una primera comprovació de l'estat de les Pseu- 
domones a través de fluorescència per determinar-ne l'eficiència en l'experiment. Una 
segona pràctica l'objectiu de la qual va ser fer créixer les Pseudomones per acumular 
biomaterial a l'interior, Per això, aquest creixement es va dur a terme amb dues fonts 
de carboni diferents, un glúcid (sucre) i un lípid (oli d'oliva). Aquest creixement es va 
mesurar amb l'espectrofotometria per poder calcular quin era el temps òptim de l'acu- 
mulació de PHA per a cada substrat. El resultat va ser que les mostres amb oli d'oliva 
van arribar al primer pic de producció a les 48 hores, mentre que les mostres amb sucre 
ho van fer en 72 hores. 

La tercera pràctica tracta sobre el cultiu dels bacteris dels llots actius alimentats 
amb els fangs de la depuradora. Al cap de set dies, la mostra estava molt més líquida a 
causa de la descomposició de la matèria. Això fa pensar que es va dur a terme el pro- 
cés de fermentació i es van generar àcids grassos volàtils (AGV) al medi, que van ser 
ingerits pels bacteris presents a la mostra com a substrat alimentari per a la producció 
de PHA. 

El segon bloc experimental es va centrar en l'extracció del biopolímer i la com- 
provació de la seva naturalesa. 

En aquest cas, la primera pràctica del bloc es una tinció realitzada amb Sudan" 
negre, de manera que es pogués veure amb el microscopi si el material acumulat era 
PHA. La conclusió, observant les imatges, és que tant les Pseudomones com els bac- 

teris dels llots actius havien acumulat PHA, encara que els bacteris dels llocs actius 
(cultiu mixt) ho van fer en més quantitat que les Pseudomones alimentades amb oli 
d'oliva, i aquests ho van fer en més quantitat que les alimentades per sucre. 

La segona pràctica consta de lextracció del PHA produit. Es ha realitzat mit- 
jançant una extracció química emprant hexà (C6H14) com a dissolvent de PHA. Per 
agilitzar aquest procés, hi vaig afegir hidròxid de potassi (ROH), metanol (CH3OH) 
i també vaig utilitzar l'agitació per ultrasons. 

Un cop extret el biopolímet, en vaig fer l'anàlisi per cromatografia de gasos d'al- 
gunes de les mostres del PHA. Els resultats obtinguts van concloure que és possible 
obtenir PHA a partir dels bacteris dels llots de les depuradores. 

LA LLUITA CONTRA ELS SUPERBACIERIS 


ISABEL JURADO MELÉNDEZ 


Centre: Institut Antoni de Martí i Franquès de Tarragona 


TUTORA: DOLORS BOTANCH CABISCAL 


En un centímetre del nostre colon viuen i treballen més bacteris (uns 100 bilions) que 
tots els humans que hem nascut. Tot i això, les persones continuem pensant que qui 


domina el món som nosaltres. 


Neil deGrasse Tyson 


Aquesta cita resumeix la totalitat del meu treball: ens pensem que som molt poderosos 
i que no hi ha res que pugui amb nosaltres, com bé afirma Neil deGrasse Iyson, però la 
realitat és que no deixem de ser una peça més d'un engranatge molt més gran, que és el 
món. És aquesta mateixa creença de superioritat la que ens porta a fer coses inconsci- 
ents, per exemple, fer un mal ús dels antibiòtics. Però el problema és que l'única manera 
que reaccionem és veure que tenim el perill a sobre nostre. Doncs bé, puc afirmar que, 
en relació amb les residències bacterianes, hem arribat a aquest punt. Per tant, és hora 
de conèixer aquest problema i saber el que estem fent malament, de la mateixa manera 
que hem de saber com hem d'actuar correctament. 

Posaria la mà al foc per afirmar que absolutament tothom ha fet servir mala- 
ment un antibiòtic almenys un cop a la vida. El problema és que la majoria no som 
conscients de la gravetat que això comporta, Si això no canvia, ben aviat estarem fent 
un viatge en el temps cap a l'edat mitjana. És un futur difícil d'imaginar, sembla irre- 
al, però el que passarà serà que les operacions quirúrgiques no seran segures a causa 
de les infeccions postoperatòries, curar malalties greus bacterianes no serà una opció, 
una cremada podrà arribar a ser perillosa i letal i, fins i tot, hi haurà un decreixement 
en els recursos alimentaris que provenen d'animals, ja que les infeccions els mataran. 
De fet, un estudi demostra que, si seguim amb aquesta tendència d'aparició de noves 
resistències, l'any 2050 morirà més gent per infeccions que per càncer. Però tot això 
no serà més que el resultat de la nostra mala consciència, que ens haurà portat a l'apa- 
rició de bacteris resistents. No és cap exageració, per molt que ho sembli, sinó que es 
tracta d'una amenaça real i greu que l'OMS ha qualificat com un dels problemes més 
importants . 

Per entendre'ns, aquestes resistències de les quals parlo es generen per la tendèn- 
cia a la supervivència que tenim els éssers vius. És a dir, un bacteri d'una soca disposa 
d'una mutació preadaptativa i atzarosa al seu DNA que li ofereix una resistència a al- 
gun antibiòtic, Quan aquesta soca infecti un pacient, aquesta persona prendrà un anti- 
biòtic i, per tant, moritan tots els bacteris menys aquell que tenia la resistència. És així 
com la selecció natural actua sobre aquesta soca bacteriana en què sobreviu el més apte, 
que després és el que es reprodueix i dona lloc a una nova soca, però aquest cop plena 
de resistències, ja que l'haurà transmès a través del seu material genètic. Llavors, quan 
ens prenem antibiòtics sense saber que la malaltia ve provocada per un virus, estem 
seleccionant els bacteris que habiten al nostre cos i tenen alguna resistència. 

La realitat és que fa temps que som uns inconscients. Des del primer moment 
que va sortir el primer antibiòtic s'han fet servir per a moltes més coses de les que re- 
alment toca: curar infeccions que provenen dels bacteris. Els antibiòtics s'utilitzen les 
24 hores del dia en tots els hospitals, cases i granges d'arreu del món, i no de la millor 
manera. Per això, ser responsables és molt important i ara és clau per erradicar aquest 
problema abans que sigui massa tard. De fet, no és difícil, simplement s'han de fer ser- 
vir per al que toca. Sembla lògic, veritat2 Doncs en el meu treball es veu reflectit com 
un nombre considerable de persones pertanyents a la mostra han pres antibiòtics sense 
que els els receptés ningú, el deixen de prendre quan es troben millor i a vegades no 
compleixen amb els horaris establerts pel metge. Per tant,, sembla que no queda gaire 
clar com s'ha d'utilitzar bé un antibiòtic, 

Per tot això, vaig decidir fer-ne una investigació i vaig intentar informar-ne la 
major quantitat de gent possible. El meu treball és un viatge pels laboratoris de l'Hos- 
pital Joan XXIII de la mà del Dr. Frederic Gómez Bertomeu, cap de Microbiologia, on 
vaig estudiar les resistències als antibiòtics més emprats que es trobaven a les ferides i 
infeccions de pacients de l'hospital mitjançant la tècnica dels antibiogrames: disc-difu- 
sió i microdilució (CIM). Gràcies a això, vaig poder observar de primera mà exemples 
de bacteris com una soca de Pseudomonas aeruginosa amb mínim 12 resistències, la 
qual cosa és bastant alarmant. Com he dit abans, també vaig determinar si la població 
de Tarragona fa un bon ús dels antibiòtics tenint en compte l'edat dels enquestats, ja 
que considero molt important que les noves generacions siguin molt conscients de la 
gravetat del problema. A més, prèviament vaig fer una recerca teòrica extreta de llibres 
sobre microbiologia i articles de revistes científiques, universitats i hospitals. Amb tot 
aquest estudi i tota aquesta informació, vaig arribar a la conclusió que el que sens 
presenta davant és un dilema. D'una banda, sabem que un bon antibiòtic és necessari 
i imprescindible, de fet, ens salven la vida contínuament., De l'altra, n'hem de fer un 
consum molt moderat i molt acurat per evitar l'aparició dencara més resistències de les 
que ja existeixen. Per tant, la solució recau en les alternatives als antibiòtics, les quals 
estan sent molt estudiades i treballades per científics d'arreu del món. 

Si heu arribat fins aquí i us llegiu el meu treball, espero que se us quedi gravada 
l'amenaça que comporta la resistència als antibiòtics i el greu problema amb el qual 
estem vivint i que molt poca gent coneix. Ens cal l'ajuda de tots per solucionar-lo o, 
almenys, no empitjorar-lo, per això demano prendre molta consciència i compromís a 
l'hora d'utilitzar un antibiòtic, tant del personal sanitari en receptar-lo com dels usua- 


ris en consumit-lo. 

PREMI MARIA HELENA MASERAS 


Un premi en estudis de dona i gènere 


Maria Helena 
Maseras 


Vila-seca 1853 - Ma61905 


Metgessa i pedagoga, al curs 1872-73 va esdevenir la 
primera dona de l'Estat que va cursar estudis de Medicina. 


Per poder fer-ho, va caldre un reial decret d'Amadeu I en 
què autoritzava les dones a fer aquesta carrera 


MAINSTREAM I MINORIES: REPRESENTACIÓ 
D'IDENTITATS OPRIMIDES AL CINEMA 
COMERCIAL DE L'ÚLTIMA DÈCADA 


MARIA SABATÉ GARRIDO 


Centre: Institut Antoni de Martí i Franquès de Tarragona 


TUroR: DANIEL PLA PUrG 


La cultura i la creació artística de tots els camps ens permeten conèixer informació 
molt important sobre com funciona una societat, tant des d'un punt de vista històric 
com actual. La literatura, el cinema i la pintura, entre d'altres, són un reflex del mon en 
què vivim i, sovint, també una eina molt potent per establit i perpetuar determinades 
conductes i pensaments. És per això que la representació resulta tan important: el que 
no es veu, a efectes pràctics, no té importància. 

Per elaborar meu treball de recerca vaig voler explorar aquesta idea i investigar 
fins a quin punt els estereotips de la ficció poden arribar a traslladar-se a la realitat. 
Així doncs, el meu objectiu era esbrinar com es representa les dones, les persones ta- 
cialitzades i les persones LGBT 4 a la gran pantalla. Concretament, l'estudi se centra 
en el cinema mainstream de l'última dècada, és a dit, les cent pel-lícules més vistes entre 
2010: 2019. 

Cal destacar que la gran majoria d'aquestes pel-lícules pertanyen al gènere 
de superherois, animació, aventures i acció, i han estat produides per grans estudis de 
Hollyvood com Universal Pictures, 20th Century-Fox o Columbia Pictures. Proba- 
blement, si s'hagués adoptat un altre criteri de selecció que incorporés més varietat de 
gèneres i inclogués les obres de productores independents de tot el món, els resultats 
serien molt diferents. De la mateixa manera, el marc temporal també afecta els re- 
sultats: si l'estudi s'hagués realitzat tenint en compte tota la història del cinema, és 
probable que les xifres de representació haurien estat més baixes, ja que amb el pas del 
temps les dones i les persones racialitzades i LGB I Y han aconseguit més drets i, a més 
a més, amb la popularització de la metodologia explicada posteriorment, es busca cada 
vegada més una inclusió forçosa, 

Per dur a terme el meu estudi vaig emprar el test de Bechdel amb dues variaci- 
ons: el de la raça i el de Russo. Plantegen tres preguntes amb què es pot determinar la 
inclusivitat d'una obra de ficció segons els personatges que hi apareixen. Ara bé, cal tenir 
en compte que aquests tests estableixen un criteri quantitatiu i no qualitatiu i, tot i que 

la seva fàcil aplicació pot resultar molt útil quan es treballa amb mostres molt grans, 
com és el meu cas, de vegades es poden perdre petits matisos més subjectius. 

Tenint en compte aquests tests i coneixent la mostra amb què treballaria, vaig 
platejar les tres hipòtesis seguents: que la majoria de pel-lícules tindrien problemes per 
representar algun dels col.lectius esmentats anteriorment, especialment l'LGBI, que 
existirà una evolució positiva de la representació amb el pas del temps, i que les pel-lí- 
cules dirigides a un públic típicament masculí (com les d'acció i superherois) serien 
menys inclusives que aquelles dirigides a un públic típicament femení (com els musi- 
cals i les comèdies romàntiques). 

Un cop visionades les cent pel-lícules i recollides les dades pertinents al test, vaig 
poder provar les hipòtesis. 

Els resultats obtinguts mostren que, de les cent pel-lícules, 26 no passen cap 
test, 47 en passen un (30 el de Bechdel i 17 el de la raça), 26 en passen dos (24 el de 
Bechdel i el de la raça, un el de Bechdel i el de Russo, i una el del la raça i el de Russo) 
i només una els passa tots tres. 

A més a més, vaig poder provar que ha existit una evolució lleu però positiva 
des de l'any 2010 fins al 2019 en el nombre de pel-lícules que passen el test. Lany que 
menys pel-lícules van passar els test va ser el 2012 (amb una mitjana de 2,63 criteris de 
9 complerts per pel-lícula) i el que més, 2019 (amb una mitjana de 4,77 criteris de 9 
complerts per pel-lícula). Aquestes dades són força optimistes, ja que si el creixement 
segueix sense cap irregularitat, és possible que el nombre mitjà de criteris complerts 
per a les pel-lícules arribi al 6,04 sobre 9 el 2030. 

Finalment, vaig descobrir que hi ha gèneres cinematogràfics com l'òpera espa- 
cial, el musical o el cinema bèl-lic que tendeixen a ser més inclusius que d'altres com 
el cinema d'espionatge, l'èpic o el de suspens. No obstant això, aquesta diferencia no 
és prou significativa per determinar que existeix un desigualtat en la representació de 
grups oprimits segons el gènere de la pel-lícula. 

Addicionalment, per presentar les dades d'una forma més visual vaig elaborar 
una infografia que recollia els resultats de l'estudi en diversos gràfics. 

Des del punt de vista personal, puc dir que, si bé va requerit bastants esforços 
i un gran sacrifici del meu temps lliure a l'estiu, no penso que el treball hagi estat ex- 
cessivament costós, de fet, matreviria a dir que la part en què més problemes em vaig 
trobar va ser a l'hora de buscar informació acadèmica per redactar la part teòrica. De 
tota manera, em sembla que va ser una feina llarga que va requerir molta capacitat de 
concentració, ja que vaig invertir-aproximadament 200 hores a mirar totes les pel-lícu- 
les. Tot i això, considero que ha estat un treball gratificant no només en el resultat sinó 
també en el procediment. 

Finalment, puc dir que estic segura que el meu treball tindrà una certa trans- 
cendència en tothom que el llegeixi, perquè tracta dos temes que estan molt presents 
al nostre dia a dia i ens afecten directament, com la ficció cinematogràfica i la discrimi- 
nació de minories. Considero que, si després de llegir el treball algú comença a plante- 

Esforç per saber 


jar-se el cinema que consumeix i com representa les dones i les persones radicalitzades 
i LGBT £, realment hauré complert el meu objectiu. 

Així doncs, si voleu aprofundir en les pel-lícules més inclusives de l'ultima dèca- 
da, si voleu conèixer quins són els estereotips recurrents en la ficció de tots els temps 


o si simplement voleu fer una ullada a la infografia, us convido a llegir el meu treball 
de recerca. 

PREMI RODRIGO MIRALLES 


Un premi dedicat al compromís social i la solidaritat 


Rodrigo Miralles 
Las Palmas 1944 — Reus 2015 


Professor i degà de la Facultat de 
Medicina i Ciències de la Salut de la 
URV. 


Va ser cap del Servei de Cirurgia 
Ortopèdica i Traumatologia de l'Hospital 
Universitari Sant Joan de Reus. 


També va presidir la Comissió URV 
Solidària i va ser un actiu cooperant 
docent i assistencial amb el Marroc i 
Moçambic. 


VVAPACHA DIVERSITY: 
UN PROJET DE DANSE INCLUSIVE 


CORAL AÀNGUERA MOLINA 


Centre: Col.legi Vedruna-Sagrat Cor de Tarragona 


TUTOR: CÉDRIC LEIGLAT 


He elegit el ball esportiu, un esport d'inclusió, perquè des dels tres anys el practico, més 
concretament faig ball esportiu, és a dir, de competició. Aquest esport m'ha aportat 
moltes coses: el sentit de l'esforç, tenir un objectiu, treballar en equip, ser constant i 
disciplinada, saber acceptat els fracassos i els èxits, etc. 

Em vaig formar en un club de ball, el VVapacha, i amb vuit anys va iniciar un 
projecte solidari amb joves amb síndrome de Dovvn. Es van formar parelles de ballarins 
amb un ballarí o ballarina amb síndrome de Dovvn i l'altre que no en tenia. 

De seguida vaig voler participar-hi, perquè volia ajudar les persones a ser més 
autònomes i àgils. Vaig ballar amb diversos joves amb síndrome de Dovvn. Fa uns tres 
anys, aquest magnífic projecte solidari va evolucionar cap a un nou projecte inclusiu 
denominat VVapacha Diversity, adreçat a joves amb diferents discapacitats: trisomia 
21, síndrome de Parhter VVillis, autisme, etc, Des d'aleshores, ballo amb el Javier, el meu 
company de diversitat. 

Amb aquest treball vull mostrar que amb el ball esportiu inclusiu, les persones 
que tenen alguna discapacitat poden practicar esport i progressar en els àmbits motor, 
social i cognitiu. 

Els objectius d'aquest treball són, doncs: fer conèixer el món del ball esportiu, 
mostrar les característiques del ball inclusiu, és a dit, orientat cap a les persones amb 
discapacitat, mostrar l'evolució de Doven VVapacha cap a VVapacha Diversity, analitzar 
les discapacitats presents en VVapacha Diversity, analitzar l'evolució d'aquestes perso- 
nes en els àmbits motor, social i cognitiu mitjançant una enquesta, analitzar l'evolució 
d'una de les persones amb discapacitat i finalment analitzar el paper dels ballarins 
sense discapacitat. 

He utilitzat diverses eines metodològiques, com recerques per internet, entre- 
vistes als joves discapacitats, als pares, als ballarins sense discapacitat, als responsables 
del projecte, etc. També he fet enquestes als diversos actors del projecte, he elaborat 
taules, gràfics, etc. La meva experiència personal ha estat molt important en la redacció 


d'aquest treball. 

Per acabar i analitzant les enquestes i les entrevistes realitzades, podem dir que 
el ball inclusiu de competició és un projecte d'equip, basat en tres pilars: els ballarins, 
els professionals del ball i les famílies. Amb l'esforç de tothom, aquests joves ballarins 
discapacitats progressen a poc a poc però amb seguretat en els àmbits social, motor i 
cognitiu. 

El Premi Consell Social de la URV a treballs de re- 
cerca de batxillerat vol reconèixer Vexcel-lent tasca 
d'alumnes i professors de secundària, així com re- 
forçar el vincle entre els centres d'ensenyament de 
secundària del Camp de Tarragona i de les Terres 
de l'Ebre i la Universitat Rovira i Virgili. 

Aquest és el vuitè llibre de la sèrie que recopi- 
la els treballs de recerca de batxillerat premiats pel 
Consell Social de la URV. La present edició es dedi- 
ca als treballs premiats en els anys 2020 i 2021, que 
corresponen a la catorzena i quinzena convocatòria 
dels premis. 


Treballs de recerca 


i material complementari 

